**Názov vysokej školy: Ekonomická univerzita v Bratislave**

**Názov študijného programu: Ekonómia
Stupeň štúdia: 3.**

1. **Samohodnotenie plnenia štandardu SP 2 – Návrh nového študijného programu a návrh úpravy študijného programu**

**SP 2.1.** Návrh nového študijného programu alebo návrh úpravy študijného programu je spracovaný a predložený v súlade s formalizovanými procesmi vnútorného systému zabezpečovania kvality vysokoškolského vzdelávania vysokej školy (ďalej len „vnútorný systém“). Ak vysoká škola nemá vnútorný systém schválený, pravidlá zabezpečovania kvality sú uvedené priamo v príslušnom návrhu.

|  |  |
| --- | --- |
| *Samohodnotenie plnenia*[[1]](#footnote-2) | *Odkazy na dôkazy[[2]](#footnote-3)* |
| Vnútorný predpis *Pravidlá pre vnútorný systém zabezpečovania kvality vysokoškolského vzdelávania na Ekonomickej univerzite v Bratislave (ďalej len „Pravidlá pre vnútorný systém“ a „EU v Bratislave“),* schválený Vedeckou radou EU v Bratislave, vymedzuje systém a pravidlá zabezpečovania a vnútorného hodnotenia kvality:a) vzdelávacej činnosti a jej výsledkov, b) tvorivej činnosti a jej výsledkov, c) medzinárodných vzťahov, d) činnosti zamestnancov EU v Bratislave, e) študijných zdrojov a ich dostupnosti, f) starostlivosti o študentov a podpory študentov, g) spolupráce s praxou, h) informačných systémov.Návrh študijného programu Ekonómia je spracovaný a predložený v súlade s týmto vnútorným predpisom. Študijný program spĺňa všeobecné a špecifické požiadavky na tvorbu a uskutočňovanie študijného programu a tiež požiadavky na personálne zabezpečenie študijného programu. | *[Pravidlá pre vnútorný systém](https://euba.sk/www_write/files/SK/docs/vnutorne-predpisy/2021/2021_pravidla_pre_vnutorny_system_-_euba.pdf)*[*Centrum na zabezpečenie a podporu kvality*](https://euba.sk/univerzita/organizacna-struktura-a-pracoviska/utvary-riadene-prorektorom-pre-manazovanie-akademickych-projektov/centrum-na-zabezpecenie-a-podporu-kvality) |

**SP 2.2.** Študijný program je spracovaný v súlade s poslaním a strategickými cieľmi vysokej školy, určenými v dlhodobom zámere vysokej školy.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Študijný program bol spracovaný v súlade s poslaním a strategickými cieľmi EU v Bratislave, určenými v jej dlhodobom zámere. Poslaním Ekonomickej univerzity v Bratislave je poskytovanie kvalitného vysokoškolského vzdelávania vo všetkých troch stupňoch vysokoškolského štúdia v komplexe ekonomických a manažérskych študijných programov a vybraných študijných programov z oblasti humanitných a informatických vied, rozvíjanie poznania na základe slobodného tvorivého vedeckého bádania v oblasti ekonómie, ekonomiky, informatických, humanitných a spoločenských vied, a tým aj prispievanie k rozvoju vedomostnej spoločnosti na Slovensku a v Európskom priestore.Jej strategickými cieľmi na národnej aj medzinárodnej úrovni sú:* profilovať univerzitu ako univerzitu presadzujúcu jej výskumný charakter,
* profilovať univerzitu ako inštitúciu, spĺňajúcu národné a medzinárodné štandardy vo všetkých oblastiach jej činnosti.

Študijný program Ekonómia prispieva k napĺňaniu poslania a strategických cieľov Ekonomickej univerzity v Bratislave poskytovaním kvalitného programu 3. stupňa štúdia, a to rozvíjaním poznania v oblasti ekonómie, založeného na najnovších vedeckých poznatkoch a medzinárodných štandardoch. Prípravou absolventov schopných vykonávať originálny výskum na hranici poznania z medzinárodného hľadiska prispieva k rozvoju vedomostnej spoločnosti v európskom aj širšom medzinárodnom priestore. Jeho absolventi majú hlboké vedomosti z ekonómie a jej aplikácií v rôznych oblastiach, schopnosť uvažovať systematicky a vedia tvorivo používať kvantitatívne a analytické metódy využívané v ekonómii na riešenie kľúčových ekonomických problémov. Realizáciou originálnych výskumných projektov, pravidelnými výskumnými seminármi s pozvanými zahraničnými odborníkmi, výskumným doktorandským seminárom a ďalšími vzdelávacími, výskumnými a akademickými aktivitami prispieva študijný program k profilácii Ekonomickej univerzity v Bratislave ako univerzity presadzujúcej jej medzinárodný výskumný charakter. Študijný program je celý poskytovaný a zabezpečený výlučne v anglickom jazyku, čo zvýrazňuje jeho medzinárodný charakter, otvorenosť a ambíciu presadzovať atraktívne ekonomické vzdelávanie 3. stupňa v medzinárodnom prostredí. Pri tvorbe študijného programu bola zohľadnená aj **medzinárodná kompatibilita a porovnateľnosť** so študijnými programami uznávaných zahraničných univerzít.  | [*Dlhodobý zámer EU v Bratislave*](https://euba.sk/univerzita/dlhodoby-zamer)[*Dlhodobý zámer NHF EU v Bratislave*](https://nhf.euba.sk/www_write/files/fakulta/Dlhodob%C3%BD_z%C3%A1mer_NHF_EUBA_2019-2023.pdf) |

**SP 2.3.** Sú určené osoby zodpovedné za uskutočňovanie, rozvoj a zabezpečovanie kvality študijného programu.

|  |  |
| --- | --- |
| *Samohodnotenie plnenia* | *Odkazy na dôkazy* |
| Osoby zodpovedné za uskutočňovanie, rozvoj a zabezpečovanie kvality študijného programu boli určené a vymenované dekankou Národohospodárskej fakulty EU v Bratislave (ďalej len „NHF EU v Bratislave“) v súlade s Pravidlami pre vnútorný systém a sú vymenované v Opise študijného programu*.*Osoby zodpovedné za študijný program spĺňajú tieto kritériá:* pôsobia na NHF EU v Bratislave vo funkcii profesora, resp. docenta v študijnom odbore ekonómia a manažment na ustanovený týždenný pracovný čas,
* kvalifikácia, úroveň výsledkov tvorivej činnosti, praktické skúsenosti, pedagogické zručnosti a prenositeľné spôsobilosti (viď VUPCH) umožňujú dosahovať výstupy vzdelávania, ktoré sú vymedzené v Opise študijného programu,
* najkvalitnejšie výsledky tvorivej činnosti (vyhodnotené na základe JCR, resp. SJR kvartilov) sú na úrovni vyžadovanej štandardmi pre študijný program pre daný stupeň štúdia alebo vyššej,
* zabezpečujú profilový predmet študijného programu.
 | *[Pravidlá pre vnútorný systém](https://euba.sk/www_write/files/SK/docs/vnutorne-predpisy/2021/2021_pravidla_pre_vnutorny_system_-_euba.pdf)**Opis študijného programu a vedecko-umelecko-pedagogické charakteristiky OZŠP (ďalej len „VUPCH“) sú prílohou žiadosti o akreditáciu študijného programu.*  |

**SP 2.4.** Do prípravy návrhu študijného programu sú zapojení študenti, zamestnávatelia a ďalšie zainteresované strany.

|  |  |
| --- | --- |
| *Samohodnotenie plnenia*  | *Odkazy na dôkazy* |
| V súlade s Pravidlami pre vnútorný systémboli do procesu návrhu študijného programu zapojení ako členovia programovej rady jeden študent a jeden predstaviteľ praxe (zamestnávateľ), ktorí sa zúčastňovali zasadnutí programovej rady a aktívne sa zapájali do tvorby študijného programu. Pri pracovných stretnutiach bolo k diskusii prizvaných viacero zástupcov študentov ako aj zástupcov praxe.Programová rada preskúmala požiadavky a potreby študentov a predstaviteľov praxe a rozhodla o ich implementácii v študijnom programe. Zástupca študentov: Ing. Dana KubenkováZástupca praxe/zamestnávateľov: Ing. Branislav Žúdel, PhD. (IFP MF SR)Programová rada konzultovala jednotlivé aspekty predkladaného študijného programu aj s ďalšími zainteresovanými stranami za tým účelom, aby obsah študijného programu bol v súlade s požiadavkami praxe.  | *[Pravidlá pre vnútorný systém](https://euba.sk/www_write/files/SK/docs/vnutorne-predpisy/2021/2021_pravidla_pre_vnutorny_system_-_euba.pdf)**Stanoviská vybraných zainteresovaných strán sú prílohou Opisu študijného programu.* |

**SP 2.5**. Študijný program je priradený k študijnému odboru a je zdôvodnená miera jeho obsahovej zhody s príslušným študijným odborom. V prípade študijných programov v kombinácii dvoch študijných odborov alebo ak ide o interdisciplinárne štúdiá, je študijný program priradený k príslušným študijným odborom a je zdôvodnená miera jeho obsahovej zhody s príslušnými študijnými odbormi.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Program Ekonómia rozvíja odbor 6213 Ekonómia a manažment. Program pokrýva dopyt na trhu práce absolventov s ekonomickým vzdelaním tretieho stupňa. Absolventi získajú pokročilé vedomosti vo viacerých oblastiach študijného odboru ekonómia a manažment. Študijný program rozvíja vedomosti v oblasti ekonómie s orientáciou na súčasný vedecký výskum v tejto oblasti a rozvíja schopnosti uskutočniť samostatný empirický výskum s využitím najmodernejších analytických prístupov. Absolventi sú schopní uskutočňovať výskum v meniacich sa spoločenských a technologických podmienkach. Študijný program bude uskutočňovaný v anglickom jazyku, čo umožňuje prezentovať výsledky výskumu pred medzinárodnou akademickou komunitou tak na medzinárodných vedeckých podujatiach ako aj v medzinárodných peer-reviewed vedeckých časopisoch. | *.* |

**SP 2.6**. V študijnom programe je jasne špecifikovaná a komunikovaná úroveň kvalifikácie, ktorú získavajú študenti jeho úspešným absolvovaním, pričom kvalifikácia zodpovedá príslušnej úrovni vzdelania podľa kvalifikačného rámca.

|  |  |
| --- | --- |
| *Samohodnotenie plnenia*  | *Odkazy na dôkazy* |
| SKKR 8: 3. stupeňV opise študijného programu v časti ciele a výstupy vzdelávania sú uvedené vedomosti (dôkladné vedomosti z ekonómie a jej aplikácií v rôznych oblastiach), zručnosti a schopnosti (systematické zručnosti analytických metód, schopnosti publikovať vlastný výskum v peer-review časopisoch, schopnosti prezentovať originálny výskum pred medzinárodnou vedeckou komunitou), ktoré sú definované na základe ôsmej úrovne slovenského kvalifikačného rámca.Kvalifikačný rámec - vedomosti: - má systematické vedomosti z mikro a makro ekonómie a zo špecializovaných oblastí ekonomického výskumu najmä so zameraním na oblasť ich dizertačného výskumu na úrovni hodnotenia, ako aj vedomosti o prioritách potrebných pre rozvoj spoločnosti.- má odborné a metodologické vedomosti z viacerých oblastí odboru alebo praxe, slúžiace ako základ pre originalitu vo výskume.Kvalifikačný rámec – zručnosti:* v rámci kognitívnych zručností vie formulovať nové hypotézy a objavovať nové poznatky na úrovni súčasného stavu poznania z medzinárodného hľadiska a posúvať ich ďalej.
* vie vyhodnocovať ekonomické teórie, koncepty a inovácie v ekonomickom výskume.

Kvalifikačný rámec – kompetencie:* vyznačuje sa kritickým, nezávislým a analytickým myslením, v ekonomickom výskume zohľadňuje spoločenské, vedecké a etické aspekt rozvoja spoločnosti.
* disponuje schopnosťami prezentovať originálny výskum pred medzinárodnou vedeckou komunitou.
 | *.* |

**SP 2.7.** V študijnom programe je jasne špecifikovaný profil absolventa, pričom v jeho rámci sú prostredníctvom deskriptorov vymedzené a komunikované výstupy vzdelávania, ktoré sú verifikovateľné a zodpovedajú poslaniu vysokej školy, príslušnému stupňu kvalifikačného rámca a oblasti poznania podľa príslušného študijného odboru alebo kombinácie študijných odborov, v ktorých ich absolventi získajú vysokoškolské vzdelanie.

|  |  |
| --- | --- |
| *Samohodnotenie plnenia*  | *Odkazy na dôkazy* |
| **Profil absolventa**Študijný program Ekonómia pripravuje absolventov schopných vykonávať originálny výskum na hranici poznania z medzinárodného hľadiska venujúci sa zásadným ekonomickým otázkam našej doby. Jeho absolventi majú dôkladné vedomosti z ekonómie a jej aplikácií v rôznych oblastiach, schopnosti uvažovať systematicky a vedia tvorivo používať kvantitatívne metódy na riešenie zásadných ekonomických problémov. Schopnosti a kompetencie si osvojujú od popredných ekonómov a zároveň rozvíjajú svoj vlastný výskumný program. Svoje uplatnenie nájdu na akademických pozíciách v medzinárodnom prostredí, perspektívne na riadiacich pozíciách vo verejnom sektore, ako hlavní výkonní pracovníci v súkromnom sektore, ale aj v renomovaných výskumných a medzinárodných organizáciách. Môžu získať pozície na univerzitách, ako výskumníci v centrálnych bankách a iných domácich a medzinárodných inštitúciách, alebo ako konzultanti alebo iní profesionáli v súkromnom sektore. Rozsiahle medzinárodné väzby univerzity umožňujú, že okrem medzinárodne uznávaných domácich univerzitných vyučujúcich absolvujú predmety vyučované odborníkmi z popredných univerzít z celého sveta, vrátane napr. University of Vienna a WU Wien, University of Coimbra, CERGE-EI, Chapman University, University of Auvergne. Študenti sa samostatne venujú originálnemu výskumnému programu, na ktorý úzko dohliadajú a vedú ho členovia fakulty. V tomto smere spolupracujú najmä so svojím školiteľom. Pravidelné výskumné semináre s pozvanými zahraničnými odborníkmi, výskumný doktorandský seminár, a ďalšie akademické aktivity prispievajú k ich vlastnému rozvoju smerom k osobnosti, ktorá je schopná prijať zodpovednosť za vedenie výskumu v danom vednom alebo profesionálnom obore, prezentovať výsledky výskumu pred medzinárodnou odbornou komunitou a prispievať k rozvoju spoločnosti v kontexte vedeckého a technického pokroku.Študijný program sa realizuje v anglickom jazyku. Pripravuje absolventov, ktorí sú konkurencieschopní na medzinárodnom pracovnom trhu. Reflektuje skutočnosť, že ekonomický výskum na európskej úrovni je realizovaný v anglickom jazyku. Prispieva k internacionalizácii a otvorenosti vzdelávania na Národohospodárskej fakulte EUBA. Uskutočňuje sa prostredníctvom medzinárodnej spolupráce s partnerskými inštitúciami, aktívnym zapojením zahraničných profesorov a lektorov do výučby a do výskumných aktivít a seminárov doktorandov.**Ciele a výstupy vzdelávania**1. **Systematické vedomosti z ekonómie**
	1. Absolventi majú systematické vedomosti z mikro a makro ekonómie a zo špecializovaných oblastí ekonomického výskumu najmä so zameraním na oblasť ich dizertačného výskumu
	2. Absolventi rozumejú zásadným ekonomickým problémom súčasnosti, dokážu k nim formulovať odborné stanoviská, alternatívy ich riešenia a vyhodnotiť ich.
2. **Systematické vedomosti a zručnosti analytických metód**
	1. Absolventi majú také vedomosti z analytických metód, že vedia kriticky zhodnotiť akýkoľvek výstup z ekonometrického výskumu.
	2. Absolventi majú takú úroveň analytických zručností, že vedia navrhnúť a zrealizovať empiricky zameraný výskumný projekt vychádzajúc zo súčasnej úrovne poznania z medzinárodného hľadiska a posunúť ho ďalej.
3. **Schopnosti komunikácie a publikovania v medzinárodnom prostredí**
	1. Schopnosti publikovať samostatné výskumné štúdie, podieľať sa na ich vypracovaní v projektových tímoch a vedenie výskumných tímov, publikovať v peer-review časopisoch a impaktovaných časopisoch registrovaných v databázach WoS alebo SCOPUS.
	2. Schopnosti vedeckej a akademickej prezentácie odborných a vedeckých poznatkov vlastného originálneho výskumu pred medzinárodnou vedeckou komunitou, ako aj schopnosť vedenia seminárov na univerzitách.
 |  |

**SP 2.8.** Výstupy vzdelávania a kvalifikácia získaná absolvovaním študijného programu napĺňa sektorovo-špecifické odborné očakávania na výkon povolania. V študijnom programe sú indikované povolania, na výkon ktorých je potrebná získaná kvalifikácia. Tieto skutočnosti sú potvrdené vyjadreniami relevantných externých zainteresovaných strán alebo súhlasným stanoviskom právnickej osoby uvedenej v opise príslušného študijného odboru, ak si to opis vyžaduje, alebo súhlasným stanoviskom príslušného ministerstva na uskutočňovanie študijného programu, ak ide o štátnu vysokú školu, resp. o kvalifikáciu pre výkon regulovaných povolaní.

|  |  |
| --- | --- |
| *Samohodnotenie plnenia štandardu* | *Odkazy na dôkazy* |
| Študijný program tretieho stupňa vysokoškolského štúdia Ekonómia pripravuje absolventov, ktorí sa budú uplatňovať ako špecialisti, ktorí sa uplatňujú ako pedagogickí a odborní pracovníci vo výchove a vzdelávací (kód 231 ISCO 08) alebo v administratívnych, podporných a obchodných činnostiach (kód 242 ISCO 08) a to najmä v oblasti stratégie a rozvoja. Ich vedomosti, zručnosti a schopnosti im umožňujú perspektívne obsadiť riadiace pozície v oblasti stratégie a plánovania vo firemnom sektore, a riadiace pozície vo výskumných a vzdelávacích inštitúciách (kód 12 a 13 ISCO 08). Výstupy vzdelávania a kvalifikácia získaná absolvovaním študijného programu napĺňa sektorovo-špecifické odborné očakávania na výkon týchto povolaní: 2310003 Odborný asistent vysokej školy 2310004 Asistent vysokej školy 2310005 Lektor vysokej školy2422016Špecialista v oblasti rozvoja vedy, výskumu a inovácií2422001Špecialista podnikovej stratégie, plánovania a investovania2422008Špecialista v oblasti sociálno-ekonomického rozvoja1213999Riadiaci pracovník (manažér) v oblasti stratégie a plánovania inde neuvedený1345003Vedúci katedry1223001Riadiaci pracovník výskumnej inštitúciePodporné stanoviská relevantných strán sú súčasťou príloh Opisu študijného programu, bod 4, v časti 2. |  |

**SP 2.9.** Odborný obsah, štruktúra a sekvencia profilových študijných predmetov a ďalších vzdelávacích činností študijného programu a podmienky na úspešné ukončenie štúdia umožňujú dosahovanie výstupov vzdelávania uvedených v profile absolventa a zaručujú prístup k aktuálnym vedomostiam, zručnostiam a kompetentnostiam vrátane *prenositeľných spôsobilostí*, ktoré ovplyvňujú osobný rozvoj študentov a môžu byť využité v ich budúcom kariérnom uplatnení a v živote ako aktívnych občanov v demokratických spoločnostiach. V prípade profesijne orientovaných bakalárskych študijných programov je obsah študijného programu zostavený tak, aby umožňoval dosiahnuť zamestnávateľmi očakávané výstupy vzdelávania s akcentom na rozvoj praktických profesijných zručností v príslušnom odvetví hospodárstva alebo spoločenskej praxe.

|  |  |
| --- | --- |
| *Samohodnotenie plnenia štandardu* | *Odkazy na dôkazy* |
| Študijný program pozostáva z troch vzájomne vyvážených častí, a to študijnej, vedeckej a z projektu a obhajoby dizertačnej práce. Jadro študijnej časti tvorí päť povinných profilových predmetov. V prvom a druhom semestri si študenti osvoja pokročilé vedomosti z mikroekonómie a makroekonómie na úrovni syntézy stavu poznania v týchto oblastiach, ich kritického zhodnotenia a vytvorenia predpokladov pre samostatnú výskumnú a vedeckú prácu v ďalších častiach štúdia. V treťom semestri získajú v predmete Pokročilé témy z ekonometrie také vedomosti z analytických metód, ktoré im umožnia kriticky zhodnotiť akýkoľvek výstup z oblasti ekonómie uplatňujúci komplexné ekonometrické metódy a zároveň získajú analytické zručnosti pre navrhnutie a zrealizovanie vlastného empiricky zameraného výskumného projektu vychádzajúceho zo súčasnej úrovne poznania na medzinárodnej úrovni. Pre úspešné zvládnutie štúdia profilových predmetov sú dôležité vedomosti, zručnosti a kompetencie študentov nadobudnuté na druhom stupni štúdia na programoch ekonómia, aplikovaná ekonómia, resp. na príbuzných študijných programoch, ktoré kladú dôraz na vedomosti z mikroekonómie a makroekonómie, ako aj na rozvoj analytických zručnosti potrebných pre tvorivú činnosť študentov na treťom stupni štúdia. Predmet pokročilé témy z ekonometrie je zaradený v treťom semestri aj preto, aby si študenti mohli počas prvých dvoch semestrov osvojiť také analytické zručnosti a kompetencie, ktoré ho umožnia úspešne absolvovať. A to napríklad voľbou indikovaného voliteľného predmetu Aplikovaná ekonometria: hodnotenie politík, alebo iných analytických predmetov ponúkaných v danom akademickom roku. Od prvého semestra sa študenti zúčastňujú pravidelných ekonomických výskumných seminárov, ktoré sú súčasťou ich povinných predmetov, na ktorých si osvojujú najnovšie vedecké poznatky prezentované špičkovými medzinárodnými odborníkmi aj zo zahraničných univerzít. Zároveň si osvojujú schopnosti kritickej vedeckej diskusie pri rešpektovaní práva na odlišné metodologické postupy a závery, ako aj schopnosti profesionálnej a efektívnej prezentácie založenej na schopnosti dosiahnuť odpovedajúci vedecký dopad. Piatym povinným predmetom je doktorandský výskumný seminár, na ktorom získajú skúsenosti s realizáciou vlastného výskumného projektu, keď v spolupráci so školiteľom a na základe diskusií a spätnej väzby členov fakulty a kolegov študujúcich v tomto študijnom programe spracujú súčasný stav poznania v oblasti súvisiacej s ich témou dizertačnej práce, naformulujú vlastnú výskumnú otázku a zrealizujú empirický ekonomický výskum, ktorý vyústi do podania príspevku do zahraničného impaktovaného časopisu. Okrem toto si študenti zvolia výberové predmety, ktoré im pomôžu osvojiť si najnovšie vedomosti, metódy a zručnosti z oblastí súvisiacich s ich dizertačnou prácou, resp. výskumným projektom. Zároveň majú možnosť absolvovať ďalšie analyticky zamerané predmety počas prvých dvoch semestrov doktorandského štúdia (napr. Ekonometrické modelovanie, Aplikovaná ekonometria: hodnotenie politík) tak, aby boli pripravení na zvládnutie pokročilých tém z ekonometrie v treťom semestri štúdia. Program sa realizuje v anglickom jazyku, čím je zabezpečená otvorenosť pre integrovanie špičkových medzinárodných odborníkov do všetkých vzdelávacích a výskumných aktivít, a to zabezpečením prednášok a konzultácií, prezentovaním na ekonomických výskumných seminároch, oponovaním projektov dizertačných prác a samotných dizertačných prác, účasťou v skúšobných komisiách a pod ako aj príprava študentov na pôsobenie v medzinárodnej praxi.  |  |

**SP 2.10.** Študijný program má stanovenú štandardnú dĺžku štúdia, určenú pracovnú záťaž pre jednotlivé študijné predmety vyjadrenú v ECTS kreditoch a počet hodín kontaktnej výučby s výnimkou, ak to nevyžaduje povaha vzdelávacej činnosti. Štandardná dĺžka štúdia, pracovná záťaž a počet hodín kontaktnej výučby umožňujú dosiahnutie výstupov vzdelávania a zodpovedajú forme študijného programu.

|  |  |
| --- | --- |
| *Samohodnotenie plnenia štandardu* | *Odkazy na dôkazy* |
| Študijný program v 3. stupni štúdia má štandardnú dĺžku štúdia v dennej forme tri akademické roky a v externej forme štyri akademické roky (v súlade s čl. 2 Študijného poriadku EU v Bratislave). Študijný program má určené pracovné zaťaženie študenta pre jednotlivé predmety vyjadrené v ECTS kreditoch (v súlade s čl. 7 Študijného poriadku EU v Bratislave), počet hodín kontaktnej výučby a tiež pracovnú záťaž pre študenta vyjadrenú v hodinách. Pre pracovnú záťaž študenta v hodinách platí, že jeden kredit zodpovedá 26 hod. práce študenta. Vyššie uvedené údaje sú obsiahnuté v informačných listoch jednotlivých predmetov. Študijný plán bol zostavený tak, aby pracovná záťaž študenta a počet hodín kontaktnej výučby umožňovali dosiahnutie výstupov vzdelávania študijného programu. | [*Študijný poriadok EU v Bratislave*](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf)*Informačné listy predmetov sú prílohou žiadosti o akreditáciu študijného programu* |

**SP 2.11.** V prípade profesijne orientovaných bakalárskych študijných programov je súčasťou ich obsahu povinná odborná prax študentov v zmluvne spolupracujúcej organizácii v celkovom rozsahu aspoň jeden semester, ktorej účelom je rozvoj praktických profesijných zručností. Odborná prax umožňuje študentovi vykonávať činnosti, prostredníctvom ktorých si osvojí pracovné postupy typické pre príslušnú úroveň kvalifikácie a príslušný študijný odbor, má možnosť podieľať sa na odborných procesoch, projektoch a prostredníctvom konkrétnych úloh nadobúdať vedomosti, zručnosti a kompetentnosti relevantné pre výkon príslušných profesií. Odborná prax môže byť uskutočnená ako súvislá alebo rozdelená na viacero kratších časových období v nadväznosti na potreby príslušného študijného programu a podmienky spolupracujúcej organizácie, v ktorej sa odborná prax uskutočňuje.

|  |  |
| --- | --- |
| *Samohodnotenie plnenia štandardu* | *Odkazy na dôkazy* |
| X |  |

**SP 2.12.** Študijný program má jednoznačne určenú úroveň a povahu tvorivých činností, vyžadovanú na úspešné ukončenie štúdia, najmä vo väzbe na záverečnú prácu.

|  |  |
| --- | --- |
| *Samohodnotenie plnenia štandardu* | *Odkazy na dôkazy* |
| Študent 3. stupňa v tomto študijnom programe si vytvára výstupy tvorivej činnosti, alebo sa zásadne podieľa na týchto výstupoch, ktoré rozširujú hranice vedeckého poznania a majú vplyv na akademický a spoločensko-ekonomický pokrok v spoločnosti. V tvorivých činnostiach študenti aplikujú systematické vedomosti z ekonómie, uvažujú analyticky a problémovo, a tvorivo používajú kvantitatívne analytické metódy na riešenie zásadných ekonomických problémov. Výstupy ich tvorivej činnosti vychádzajú zo súčasnej úrovne poznania z medzinárodného hľadiska a posúvajú ho ďalej. Originálnosť výsledkov ich tvorivej činnosti je dokumentovaná výstupmi v impaktovaných medzinárodných časopisoch a v dizertačnej práci. Preukazujú systematické porozumenie študijnému odboru a osvojenie si zručností a metód vedeckého bádania, kritickej analýzy, overovania a syntézy nových myšlienok v študijnom odbore a schopnosť komunikovať výstupy vlastného vedeckého bádania s medzinárodnou vedeckou komunitou pri dodržaní zásad vedeckej integrity.  | *Zoznam tém záverečných prác aj s anotáciou je prílohou žiadosti o akreditáciu študijného programu* |

1. **Samohodnotenie štandardu 3 – Schvaľovanie študijného programu**

**SP 3.1.** Študijný program je schválený v súlade s formalizovanými procesmi vnútorného systému a je zaručené nezávislé, nezaujaté, objektívne, odborne fundované, transparentné a spravodlivé posúdenie návrhu a schválenie študijného programu, do ktorého sú zapojení študenti, zamestnávatelia a ďalšie zainteresované strany. Je zaručené, že osoby posudzujúce a schvaľujúce študijný program sú iné ako osoby, ktoré pripravujú návrh študijného programu.

|  |  |
| --- | --- |
| *Samohodnotenie plnenia štandardu* | *Odkazy na dôkazy* |
| V súlade s Pravidlami pre vnútorný systémdekanka NHF EU v Bratislave predkladá na návrh programovej rady žiadosť o akreditáciu študijného programu Rade pre vnútorné hodnotenie kvality na EU v Bratislave (ďalej len „Rada kvality“).Rada kvality je rozhodovacím orgánom v rámci vnútornej akreditácie, prerokúva a rozhoduje o žiadosti o vnútornú akreditáciu študijného programu. Do posudzovania a schvaľovania študijného programu sú okrem akademických zamestnancov zapojení aj študenti a zamestnávatelia. Nezávislosť a nezaujatosť posudzovania a schvaľovania:Pravidlá vnútorného systému ustanovujú, že návrh študijného programu prerokúvajú odborníci z danej oblasti, ktorí predkladajú k nemu hodnotiace správy a odporúčania. Členom tejto pracovnej skupiny nesmie byť osoba (člen Rady kvality alebo konzultant), ktorá je zainteresovaná na príprave návrhu alebo na realizácii študijného programu, ktorého sa návrh týka. A zároveň členovia Rady kvality, u ktorých vznikol konflikt záujmov, sú vylúčení aj z hlasovania o návrhu študijného programu. Týmto spôsobom je zaručené, že osoby posudzujúce a schvaľujúce študijný program sú iné ako osoby, ktoré pripravujú návrh študijného programu. Objektívnosť posudzovania a schvaľovania:Pravidlá vnútorného systému vymedzujú všeobecné a špecifické požiadavky na tvorbu a uskutočňovanie študijného programu. Obsah a podmienky uskutočňovania študijných programov musia byť v súlade so zákonom o VŠ, zákonom č. 269/2018 Z.z. o zabezpečovaní kvality vysokoškolského vzdelávania, vyhláškou MŠ SR č. 614/2002 Z.z. o kreditovom systéme štúdia, vnútornými predpismi EU v Bratislave a štandardmi pre študijný program SAAVŠ. V procese schvaľovania návrhu sú umožnené opravné opatrenia (lehota na doplnenie a odstránenie nedostatkov návrhu) ako aj možnosť podania žiadosti o preskúmanie rozhodnutia Rady kvality. Odborne fundované posudzovanie a schvaľovanie:Kompetentnosť posudzovateľov je zaručená spôsobom výberu členov Rady kvality. Členmi Rady kvality sú: 14 akademickí zamestnanci EU v Bratislave, navrhnutí dekanmi fakúlt, 3 zástupcovia študentov schválení Akademickým senátom EU v Bratislave a 4 zástupcovia zamestnávateľov alebo absolventov EU v Bratislave navrhnutí dekanmi fakúlt. Akademickí zamestnanci zastupujúci danú fakultu svojou odbornosťou a vedecko-publikačnými výstupmi spĺňajú kritériá najvyššej kvality, preukazujú medzinárodne akceptovanú výskumnú činnosť v príslušnom odbore a sú morálnou a etickou autoritou.Členom Rady kvality zastupujúceho študentov môže byť iba študent, ktorý počas štúdia preukazuje vynikajúce študijné výsledky alebo reprezentuje EU v Bratislave na medzinárodnej úrovni. Transparentnosť posudzovania a schvaľovania:Na rokovanie Rady kvality ako aj na rokovanie pracovnej skupiny môže byť prizvaný zástupca fakulty, o ktorej žiadosti Rada kvality / pracovná skupina rokuje, alebo aj iné zainteresované osoby. Prijaté uznesenia a rozhodnutia Rady kvality sa zverejňujú.  | *[Pravidlá pre vnútorný systém](https://euba.sk/www_write/files/SK/docs/vnutorne-predpisy/2021/2021_pravidla_pre_vnutorny_system_-_euba.pdf)* |

1. **Samohodnotenie štandardu 4 – Učenie sa, vyučovanie a hodnotenie orientované na študenta**

**SP 4.1.** Pravidlá, formy a metódy vyučovania, učenia sa a hodnotenia študijných výsledkov v študijnom programe umožňujú dosahovanie výstupov vzdelávania pri rešpektovaní rozmanitosti študentov a ich potrieb.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Jednotlivé formy a metódy učenia sa sú kombinované tak, aby umožňovali rozvoj širokej palety zručností, schopností aj vedomostí smerujúcich k samostatnej vedeckej práci. V študijnom programe kladieme dôraz na aktívne metódy výučby pred pasívnymi metódami, študenti dostávajú neustále spätnú väzbu na výsledky. Aktívna prezentácia a kritická diskusia je precvičovaná nielen na samostatných prácach študentov, ale aj na výsledkoch súčasného výskumu s použitím moderných metód prezentovaných na seminároch.Aby sa zohľadnili špecifiká a rozmanitosť študentov a ich potrieb, je hodnotenie na predmetoch kombináciou hodnotenia ústneho a písomného prejavu, testov aj otvorených otázok, ako aj aktívnej účasti na diskusiách. V súlade s internou smernicou EUBA č. 5/2020 Zabezpečenie všeobecne prístupného akademického prostredia pre študentov so špecifickými potrebami, je možné udeliť súhlas s individuálnym harmonogramom plnenia študijných povinností. Ide o flexibilné riešenie termínov odovzdávania úloh za vopred určených podmienok po dohode s vyučujúcim. Ako aj možnosť vykonať jednotlivé súčasti priebežnej kontroly štúdia a skúšku v inom termíne za vopred určených podmienok po dohode s vyučujúcim. |  |

**SP 4.2.** Je umožnená flexibilita trajektórií učenia sa a dosahovania výstupov vzdelávania. Študijný program umožňuje zodpovedajúce vzdelávanie sa mimo vysokej školy v domácich a zahraničných inštitúciách, najmä prostredníctvom podpory mobilít. Výsledky tohto vzdelávania sú uznávané vysokou školou.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Študenti si po dohode so školiteľom volia v rámci vlastného študijného plánu výberové predmety, ktoré slúžia na ich profiláciu v zmysle rozvoja vlastnej akademickej kariéry a spracovania dizertačnej práce. Doktorandi musia počas doktorandského štúdia absolvovať minimálne jednu jednosemestrálnu zahraničnú mobilitu na univerzitách alebo zahraničných inštitúciách. Zahraničné mobility doktorandov sú podporované aj z Fondu na podporu zahraničných mobilít doktorandov EU v Bratislave (FZMD EU v Bratislave). Jeho cieľom je prostredníctvom finančného príspevku podporovať zahraničnú mobilitu doktorandov EU v Bratislave, za účelom realizácie vedeckej časti doktorandského štúdia na zahraničných vysokoškolských alebo iných relevantných odborných pracoviskách.Doktorandi môžu na zahraničných univerzitách a inštitúciách absolvovať letné školy, napr. pravidelne organizované medzinárodnou spoločnosťou ERSA (European Regional Science Association) alebo IIOA (International Input-Output Association), AEA (American Economic Association) a pod.V rámci siete CEEPUS network (Central, East and South-East EuropeanPhD Network in Management and Economics) sa môžu doktorandi zúčastniť na letných školách, workshopoch, a absolvovať predmety na zahraničných univerzitách, ktorých kredity sú im uznávané v rámci vlastných študijných plánoch. Študenti majú možnosť zúčastniť sa rôznorodých krátkodobých, ale aj dlhodobých zahraničných študijných programov. EU v Bratislave má dlhodobú spoluprácu s takmer 300 partnerskými univerzitami po celom svete. Medzi najpopulárnejšie formy mobilitných programov patria programy:* Erasmus+ štúdium v krajinách EÚ
* Erasmus+ stáž
* Erasmus+ štúdium v krajinách mimo EÚ
* Central Europe Connect (CEC)
* CEEPUS
* Národný štipendijný program

Univerzita a fakulta organizuje pre študentov informačné semináre, webináre a rôzne spoločenské podujatia na prezentáciu jednotlivých krajín, či univerzít, v rámci ktorých študenti majú príležitosť získať potrebné informácie ako aj praktické skúsenosti od účastníkov zahraničných študijných pobytov. Okrem toho fakulta ponúka možnosť absolvovať časť štúdia aj na niektorej z partnerských univerzít v rámci dvojitých a spoločných diplomov. Pri uznávaní štúdia sa postupuje v zmysle čl. 10 Študijného poriadku EU v Bratislave a Zásad uznávania štúdia študentov NHF EU v Bratislave v zahraničí.  | *Študijný plán je prílohou Opisu študijného programu.* [*https://nhf.euba.sk/medzinarodne-vztahy/idem-na-erasmus-studijny-pobyt*](https://nhf.euba.sk/medzinarodne-vztahy/idem-na-erasmus-studijny-pobyt)[*https://euba.sk/medzinarodne-vztahy*](https://euba.sk/medzinarodne-vztahy)[*https://euba.sk/medzinarodne-vztahy/odchadzajuci-studenti/mobilitne-programy*](https://euba.sk/medzinarodne-vztahy/odchadzajuci-studenti/mobilitne-programy)[*https://nhf.euba.sk/www\_write/files/documents/medzinarodne-vztahy/zasady-uznavania-studia-studentov-nhf-eu-v-zahranici.pdf*](https://nhf.euba.sk/www_write/files/documents/medzinarodne-vztahy/zasady-uznavania-studia-studentov-nhf-eu-v-zahranici.pdf)[*https://nhf.euba.sk/www\_write/files/medzinarodne-vztahy/Kriteria\_erasmus.pdf*](https://nhf.euba.sk/www_write/files/medzinarodne-vztahy/Kriteria_erasmus.pdf)[*Študijný poriadok EU v Bratislave*](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf) |

**SP 4.3.** Používané formy a metódy vyučovania, učenia sa a hodnotenia študijných výsledkov stimulujú študentov prijímať aktívnu rolu v procese učenia sa a rozvoji akademickej kariéry. Študenti sú zapájaní do *tvorivých činnost*í vysokej školy primerane vo vzťahu k výstupom vzdelávania a úrovni kvalifikačného rámca študijného programu.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Študijný program 3. stupňa Ekonómia je od prvého semestra výrazne previazaný s tvorivými činnosťami v oblasti vedy na fakulte, stimuluje študentov k prijatiu samostatnej a aktívnej roly v procese učenia sa a rozvoji ich individuálnej akademickej kariéry. Už samotné vypisovanie tém a okruhov dizertačných prác, na ktoré sa študenti hlásia, je úzko previazané s tvorivou a výskumnou činnosťou školiteľov. Témy dizertačných prác musia súvisieť s výskumným zameraním školiteľa, jeho publikačnými výstupmi v impaktovaných časopisoch a riešenými výskumnými projektmi. Študenti sú aktívne zapojení do riešených domácich a medzinárodných výskumných projektov na univerzite. Uchádzajú sa o projekty určené pre mladých výskumných pracovníkov a doktorandov. Aktívne sa zúčastňujú na akademickom živote fakulty, a to prostredníctvom ekonomických výskumných seminárov, doktorandských seminárov, workshopov a medzinárodných konferencií. Prezentujú výsledky svojho výskumu na zahraničných konferenciách. V rámci vedeckej časti musia získať 60 kreditov za výskumnú činnosť (Tvorivá činnosť v oblasti vedy), v rámci nej napr. publikovať príspevok v zahraničnom impaktovanom časopise registrovanom vo WoS alebo v databáze SCOPUS, aktívne sa zúčastniť na medzinárodných konferenciách a na minimálne jednosemestrálnom výskumnom alebo študijnom pobyte v zahraničí.  |  |

**SP 4.4.** V rámci študijného programu je posilňovaný zmysel pre autonómiu, samostatnosť a sebahodnotenie a zároveň je študentom poskytované primerané vedenie a podpora učiteľov založená na vzájomnom rešpekte a úcte.

|  |  |
| --- | --- |
| *Samohodnotenie plnenia*  | *Odkazy na dôkazy* |
| V rámci povinného profilového predmetu Doktorandský výskumný seminár si osvoja vedomosti a zručnosti, ktoré sú spojené s akademickým výskumom, akademickým publikovaním a prácou v akademickej komunite. Sú vedení k samostatnosti od spracovania súčasného stavu poznania, formulovania výskumnej otázky, voľby vhodných metód a údajov, až k samotnej realizácii výskumu a spracovania príspevku do peer-review časopisu. Okrem toho, že pracujú na vlastnom článku, neustále dostávajú primerané vedenie a podporu od učiteľov a školiteľov. Na záverečnom seminári dostanú spätnú väzbu od univerzitných učiteľov a ostatných študentov. Harmonogram prác ich tak isto vedie k samostatnosti, majú voľnosť voľby termínov, ktoré ale následne musia dodržať a tým si zlepšovať manažment času. Významné vedenie a podporu počas celého doktorandského štúdia dostávajú od svojich školiteľov, a to od prípravy a zamerania dizertačnej práce, ako aj v samotnom výskume, pri realizácii spoločných výskumných projektov, príprave spoločných článkov a príspevkov na medzinárodné konferencie a pod. Študenti nesú zodpovednosť za pridelené úlohy, zároveň dostávajú spätnú väzbu od školiteľa a podporu, ktorá je založená na vzájomnom rešpekte a úcte. Na jednotlivých katedrách je pravidelne diskutovaný pokrok v projektoch dizertačných prác a v samotných dizertačných prácach. Na začiatku prvého semestra majú doktorandi seminár k tomu, ako správne metodicky postupovať v pedagogickom procese pri vedení seminárov. Zároveň si rozvíjajú zručnosti a kompetencie v pedagogickom procese tým, že sami vedú semináre a majú zodpovednosť za ich realizáciu. Na začiatku štúdia organizuje univerzita pre študentov tzv. PhD. Orientation Week, ktorý podporuje ich samostatnosť a rozvoj počas doktorandského štúdia.  |  |

**SP 4.5.** Študijný program je uskutočňovaný spôsobom, ktorý posilňuje vnútornú motiváciu študentov neustále sa zdokonaľovať, vedie k dodržiavaniu princípov akademickej etiky alebo profesijnej etiky, ak ide o profesijne orientovaný bakalársky študijný program.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Učitelia dodržiavajú zásady vykonávania výskumnej činnosti, ako aj zásady etického správania sa vysokoškolských učiteľov a výskumných pracovníkov EU v Bratislave, a zároveň sami aktívne a vlastným príkladom posilňujú vnútornú motiváciu študentov neustále sa zdokonaľovať a dodržiavať princípy akademickej etiky. Študenti sú vedení k tomu, aby rešpektovali výsledky práce iných a správne ich napr. citovali a používali. K posilňovaniu vnútornej motivácie k neustálemu zdokonaľovaniu sa študentov a dodržiavaniu princípov akademickej etiky prispieva na študijnom programe aj profilový predmet Doktorandský výskumný seminár, v rámci ktorého je osobitná časť venovaná práve aj týmto princípom. Okrem toho, v rámci pravidelného Ekonomického seminára, majú možnosť aktívne diskutovať najnovšie poznatky z výskumu od špičkových ekonómov zo zahraničných univerzít, ktorí sú pre nich vzormi pri rozvoji ich vlastnej akademickej kariéry.  | [*Etický kódex*](https://euba.sk/univerzita/eticky-kodex)[*Disciplinárny poriadok*](https://euba.sk/www_write/files/SK/docs/vnutorne-predpisy/2016/2016_disciplinarny_poriadok.pdf) |

**SP 4.6.** Študijný program má stanovené a vopred zverejnené pravidlá, kritériá a metódy hodnotenia študijných výsledkov v študijnom programe. Výsledky hodnotenia musia byť zaznamenané, dokumentované a archivované.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Študijný program je súbor predmetov a pravidiel zostavený tak, že úspešné absolvovanie predmetov pri zachovaní stanovených pravidiel umožňuje získať vysokoškolské vzdelanie.Predmety študijného programu sú obsiahnuté v študijnom pláne vrátane priradených vzdelávacích činností (prednáška, cvičenie, seminár a pod.). Študijný plán určuje aj časovú a obsahovú postupnosť predmetov a formy hodnotenia študijných výsledkov. Každý predmet je ukončený adekvátnou formou podľa charakteru predmetu. Konkrétne kritériá a formy hodnotenia študijných výsledkov sú zverejnené v informačných listoch jednotlivých predmetov a vychádzajú z ustanovení čl. 8 Študijného poriadku EU v Bratislave.Povinnou súčasťou štúdia je aj záverečná práca. Jednotný postup pre spracovanie, kontrolu originality, registrovanie, uchovávanie a sprístupňovanie záverečných prác upravuje samostatná interná smernica EU v Bratislave. Podmienkou úspešného absolvovania študijného programu je aj vykonanie štátnej skúšky a obhajoby záverečnej práce pred komisiou pre štátne skúšky. Ďalšie informácie ohľadom štátnej skúšky sú ustanovené v čl. 14 Študijného poriadku EU v Bratislave. Výsledky hodnotenia študijných výsledkov na úrovni jednotlivých predmetov ako aj na úrovni študijného programu ako celku sú zaznamenané elektronicky v akademickom informačnom systéme. Písomné práce z priebežnej kontroly štúdia a skúšky sú uchovávané v súlade s internou smernicou č. 4/2020 – Registratúrny poriadok a registratúrny plán EU v Bratislave: záverečné práce – lehota uloženia 10 rokov, písomné práce študentov počas štúdia – lehota uloženia 2 roky. | [*Študijný poriadok EU v Bratislave*](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf)*Študijný plán a informačné listy predmetov sú prílohou žiadosti o akreditáciu študijného programu.* |

**SP 4.7.** Metódy a kritériá hodnotenia sú vopred známe a prístupné študentom; sú zahrnuté v jednotlivých častiach/predmetoch/moduloch programu a sú vhodné na spravodlivé, konzistentné, transparentné overenie získaných vedomostí, zručností a spôsobilostí.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Každý predmet študijného programu má jasne určené metódy a kritériá hodnotenia dosahovaných výsledkov vzdelávania, ktoré sú uvedené v informačnom liste predmetu. Metódy a kritériá hodnotenia spoľahlivo reprezentujú úroveň všetkých výstupov vzdelávania v predmete a súčasne zaručujú, že každý úspešný absolvent predmetu dosiahol všetky požadované výstupy vzdelávania. Po prijatí na doktorandské štúdium si doktorandi v spolupráci so školiteľov vytvárajú študijný plán, tak to tak pre študijnú, pedagogickú ako aj vedecko-výskumnú časť a vlastnú tvorivú činnosť Po konzultácii so školiteľom si vyberú z ponuky výberových predmetov, ktoré ich čo najlepšie doprofilujú v zmysle rozvoja vlastnej akademickej kariéry a spracovania dizertačnej práce. Okrem toho sa dohodnú, spolu s vedením príslušnej katedry, na zabezpečovaní seminárov z ktorých predmetov sa budú podieľať. Stanovia si podmienky pre splnenie kritérií pre tvorivú činnosť a publikačné výstupy, spolu s presným harmonogramom plnenia jednotlivých úloh počas celého doktorandského štúdia. Študijný plán je diskutovaný na príslušných katedrách a schvaľovaný v príslušnej subodborovej komisii. Pri vedeckej časti je kladený dôraz na to, aby študent rozvíjal svoje vedomosti, zručnosti a schopnosti tak, aby v priebehu doktorandského štúdia predložil príspevky na publikovanie do impaktovaných zahraničných časopisoch. Študijný plán doktorandov je pravidelne monitorovaný a vyhodnocovaný nie len školiteľom, ale aj na príslušnej katedre a raz ročne je jeho priebežné plnenie schvaľované v príslušnej subodborovej komisii.  | [*Študijný poriadok EU v Bratislave*](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf)*Informačné listy predmetov sú prílohou žiadosti o akreditáciu študijného programu.*  |

**SP 4.8.** Hodnotenie poskytuje študentom spoľahlivú spätnú väzbu na zistenie miery plnenia výstupov vzdelávania, ktorá je v prípade potreby spätá s poradenstvom v oblasti napredovania v štúdiu.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Hodnotenie z každého predmetu študentom poskytuje jasnú spätnú väzbu na mieru plnenia jeho výstupov. Študenti sa majú možnosť v prípade neposkytnutia tejto väzby obrátiť na vedenie fakulty. Takisto sa majú možnosť k fungovaniu tohto mechanizmu pravidelne sa vyjadrovať v rámci študentskej ankety realizovanej každý semester. V rámci hodnotenia tematicky zadaných prác, zodpovedné osoby uplatňujú princípy slovnej spätnej väzby nedostatkov prác a prezentačných zručností študentov. Študenti majú možnosť počas konzultačných hodín nahliadnuť do hodnotenia svojej práce, diskutovať s vyučujúcim o prípadných nezrovnalostiach v hodnotení. Vytvárame tým priestor študentom argumentačne zdôvodniť svoje postoje k hodnoteniu učiteľa. Zároveň sa tu vytvára priestor na poradenstvo v oblasti napredovania v štúdiu ako aj priestor k zlepšovania študijných výsledkov študentov. Projekt dizertačnej práce je diskutovaný a pripomienkovaný na katedre, študent dostáva spätnú väzbu na formuláciu výskumnej otázke a zvolenej metodológie. Neskôr dostáva spätnú väzbu na prvý draft dizertačnej práce od katedry, ako aj oponentov. |  |

**SP 4.9.** Ak to okolnosti umožňujú, hodnotenie študentov študijného programu vykonáva viacero učiteľov.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Hodnotenie študentov vykonáva na viacerých predmetoch viacero učiteľov, nakoľko cvičenia a prednášky vedú rozdielni vyučujúci. Kumulatívne hodnotenie je následne výsledkom týchto parciálnych hodnotení, pričom váha týchto foriem výučby sa môže medzi jednotlivými predmetmi líšiť. Taktéto hodnotenie sa uplatňuje napr. na predmetoch Pokročilé témy z mikroekonoómie a Pokročilé témy z makroekonómie. Zatiaľ nie je širšie uplatňovaný tzv. second marking, ale perspektívne sa na neho plánuje prejsť práve na týchto predmetoch. Hodnotenie študentov viacerými učiteľmi je uskutočňované pri projektoch dizertačných prác, hodnotení študijného plánu a pri hodnotení samotnej dizertačnej práci. Projekt k dizertačnej práci je oponovaný dvoma oponentmi (1 z externého prostredia), obhajovaný na príslušnej katedre a následne je súčasťou obhajoby pred komisiou stanovenou príslušnou subodborovou komisiou. Plnenie študijného plánu doktoranda je každoročne hodnotené školiteľom, členmi katedry a schvaľované v príslušnej subodborovej komisii. Dizertačná práca je pred finálnou obhajobou diskutovaná a obhajovaná na príslušnej katedre, vrátane dvoch oponentov (1 z externého prostredia). Finálnu verziu dizertačnej práce hodnotia traja oponenti (1 zo zahraničia, 1 z externého prostredia), stanovený podľa Zásad organizácie doktorandského štúdia na NHF, pričom školiteľ navrhuje troch oponentov dizertačnej práce (iba jeden z oponentov môže byť z NHF EU, na ktorej doktorand študuje) z osobností daného študijného odboru tak, aby aspoň jeden z nich bol profesor alebo významný vedecký pracovník – doktor vied. Najmenej jeden oponent musí byť členom odborovej komisie, resp. spoločnej odborovej komisie s vedecko-pedagogickým titulom aspoň docent a odporúča sa, aby jeden oponent bol zo zahraničia minimálne s akademickým titulom PhD. V prípade vzniku pochybností o objektívnom hodnotení písomnej formy preverenia vedomostí študenta za účelom získania bodov v rámci seminára alebo za účelom absolvovania skúšky postupuje Národohospodárska fakulta podľa Študijného poriadku Ekonomickej univerzity v Bratislave, kde má študent právo požiadať príslušného učiteľa o nahliadnutie do písomnej časti skúšky, najneskôr však do 5 pracovných dní od zverejnenia výsledku v AIS. Učiteľ je povinný poskytnúť študentovi danú písomnú časť skúšky na nahliadnutie, zdôvodniť objektívnosť svojho hodnotenia, potvrdiť svoje pôvodné rozhodnutie, prípadne zrealizovať opravu. | [*https://nhf.euba.sk/studium/doktorandske-studium/informacie-pre-doktorandov*](https://nhf.euba.sk/studium/doktorandske-studium/informacie-pre-doktorandov)*Informačné listy predmetov sú prílohou žiadosti o akreditáciu študijného programu* |

**SP 4.10.** Študenti majú možnosť využiť prostriedky nápravy voči výsledkom svojho hodnotenia, pričom je zaručené spravodlivé zaobchádzanie so žiadateľmi o nápravu.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Študent má možnosť využiť prostriedky nápravy voči výsledkom hodnotenia v súlade so Študijným poriadkom EU v Bratislave (čl. 8).Ak študent nevykoná skúšku úspešne v riadnom termíne, má právo na jeden opravný termín, ktorý stanovuje skúšajúci. Ak u študenta vznikne pochybnosť o objektívnom hodnotení písomnej formy preverenia jeho vedomostí, má študent právo požiadať príslušného učiteľa o nahliadnutie do písomnej časti skúšky, najneskôr však do 5 pracovných dní od zverejnenia výsledku v AIS. Učiteľ je povinný poskytnúť študentovi danú písomnú časť skúšky na nahliadnutie, zdôvodniť objektívnosť svojho hodnotenia, potvrdiť svoje pôvodné rozhodnutie, prípadne zrealizovať opravu. Dekan fakulty môže vo výnimočných a odôvodnených prípadoch zmeniť skúšajúceho pre daný predmet, pre určitú skupinu študentov alebo pre jednotlivých študentov.Vyššie uvedené prostriedky nápravy sa zaručujú všetkým študentom študijného programu. Podnety a žiadosti študentov o nápravu voči výsledkom hodnotenia rieši vyučujúci v spolupráci s garantom predmetu, ktorý je uvedený v informačnom liste predmetu. Ďalšou inštanciou je vedúci katedry a následne prodekan pre vzdelávanie.  | [*Študijný poriadok EU v Bratislave*](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf) |

1. **Samohodnotenie štandardu 5 – Prijímacie konanie, priebeh štúdia, uznávanie vzdelania**

**SP 5.1.** Študijný program sa uskutočňuje podľa vopred definovaných a verejne ľahko prístupných pravidiel štúdia vo všetkých fázach študijného cyklu, ktorými sú prijímacie konanie, priebeh a hodnotenie štúdia, uznávanie vzdelania, ukončenie štúdia, udeľovanie titulu a vydávanie diplomu a ďalších dokladov o získanom vzdelaní. Zohľadňujú sa osobitosti vyplývajúce zo špecifických potrieb študentov.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Študijný program sa uskutočňuje v súlade so Študijným poriadkom EU v Bratislave, ktorý vymedzuje pravidlá štúdia vo všetkých fázach študijného cyklu. Študijný poriadok je zverejnený na webovom sídle EU v Bratislave. EU v Bratislave venuje osobitú pozornosť študentom so špecifickými potrebami, s dôrazom na rešpektovanie ľudskej dôstojnosti a individuality človeka. Podporuje formovanie a rozširovanie inkluzívneho akademického prostredia.Študentom so špecifickými potrebami ponúka primerané úpravy a podporné služby počas celého štúdia na EU v Bratislave. Informácie pre uchádzačov o štúdium ako aj študentov so špecifickými potrebami sú zverejnené na webovom sídle EU v Bratislave.  | [*Študijný poriadok EU v Bratislave*](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf)[*Študijný poriadok v AJ*](https://nhf.euba.sk/www_write/files/ACADEMIC_REGULATIONS_OF_THE_UNIVERSITY_OF_ECONOMICS_IN_BRATISLAVA.pdf)[*Študenti so špecifickými potrebami*](https://euba.sk/student/studenti-so-specifickymi-potrebami) |

**SP 5.2.** V študijnom programe sú jasne špecifikované požiadavky na uchádzačov a spôsob ich výberu, ktoré zodpovedajú úrovni kvalifikačného rámca. Prijímacie konanie je spoľahlivé, spravodlivé a transparentné. Kritériá a požiadavky na uchádzačov sú vopred zverejnené a ľahko prístupné. Podmienky prijímacieho konania sú inkluzívne a zaručujú rovnaké príležitosti každému uchádzačovi, ktorý preukáže potrebné predpoklady na absolvovanie štúdia. Výber uchádzačov je založený na zodpovedajúcich metódach posudzovania ich spôsobilosti na štúdium.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Požiadavky na uchádzačov a spôsob ich výberu sú vymedzené v Spoločných zásadách prijímacieho konania na EU v Bratislave a v Zásadách prijímacieho konania na NHF EU v Bratislave schválených akademickým senátom univerzity, resp. fakulty na príslušný akademický rok.Požiadavky na uchádzačov v jednotlivých stupňoch štúdia zodpovedajú úrovni kvalifikačného rámca, zohľadňujú vedomosti, zručnosti a kompetencie, ktorými by mal uchádzač disponovať na dosiahnutej úrovni kvalifikačného rámca. Okrem vyššie uvedených vnútorných predpisov univerzita aj fakulta zverejňujú na svojom webovom sídle podrobné informácie pre uchádzačov o štúdium. NHF EU v Bratislave každoročne organizuje informačné dni, v rámci ktorých sa záujemcovia môžu oboznámiť s ponukou študijných programov, ich zameraním a obsahom ako aj s ďalšími otázkami v súvislosti s prijímacím konaním alebo priebehom štúdia na NHF EU v Bratislave.Transparentnosť a spoľahlivosť prijímacieho konania sú zabezpečené spôsobom prijímania prihlášok (elektronicky, AIS), uskutočňovania prijímacích skúšok a vyhodnocovania jej výsledkov. Podmienky prijímacieho konania sú inkluzívne, univerzita zabezpečuje pre študentov so špecifickými potrebami primerané úpravy a podporné služby počas prijímacích skúšok bez znižovania požiadaviek na študijný výkon.**Tretí stupeň štúdia:**Uchádzači o štúdium si podávajú prihlášku elektronicky výhradne prostredníctvom Akademického informačného systému EU v Bratislave. Základnou podmienkou prijatia na štúdium je absolvovanie študijného programu 2. stupňa a úspešné absolvovanie prijímacej skúšky. Obsahom odbornej prijímacej skúšky na doktorandské štúdium je posúdenie znalostí uchádzača z problematiky, ktorá je obsahom témy dizertačnej práce, na ktorú sa uchádzač hlási. Odborná prijímacia skúška sa uskutočňuje pred skúšobnou komisiou, ktorá má minimálne 3 členov, navrhnutých predsedom príslušnej subodborovej komisie. Skúšobná komisia na neverejnom zasadnutí zhodnotí priebeh a vyhodnotí výsledok odbornej prijímacej skúšky, ohodnotí uchádzača príslušným stupňom klasifikačnej stupnice. Obsahom prijímacej skúšky z anglického jazyka je posúdenie komunikačnej kompetencie v príslušnom jazyku. | [*Zásady PK na 3. stupeň štúdia*](https://euba.sk/www_write/files/SK/docs/vnutorne-predpisy/2020/spolocne_zasady_prijimacieho_konania_na_3_stupen_akad.rok_2021_2022.pdf)[*Študenti so špecifickými potrebami*](https://euba.sk/uchadzac/prijimacie-konanie/studenti-so-specifickymi-potrebami) |

**SP 5.3.** Pravidlá uskutočňovania študijného programu upravujú a umožňujú uznávanie štúdia a častí štúdia v súlade s Dohovorom o uznávaní kvalifikácií týkajúcich sa vysokoškolského vzdelávania v európskom regióne tak, aby sa podporovala domáca i zahraničná mobilita študentov.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Vzdelávacou mobilitou sa posilňujú znalosti, zručnosti, kompetencie a skúsenosti vrátane osobných a sociálnych kompetencií a kultúrneho povedomia, ktoré sú veľmi dôležité pre aktívnu účasť na živote spoločnosti a na trhu práce, ako aj pre podporu európskej identity.Uznanie dokladov o vzdelaní na akademické účely rozvíja možnosti v oblasti vzdelávania a podporuje tradičné formy mobility.Pravidlá uznávania štúdia alebo časti štúdia upravuje článok 10 Študijného poriadku EU v Bratislave. | [*Uznávanie dokladov o vzdelaní*](https://euba.sk/verejnost/uznavanie-dokladov-o-vzdelani)[*Študijný poriadok EU v Bratislave*](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf)[*Zásady uznávania štúdia v zahraničí*](https://nhf.euba.sk/www_write/files/documents/medzinarodne-vztahy/zasady-uznavania-studia-studentov-nhf-eu-v-zahranici.pdf) |

**SP 5.4.** V rámci uskutočňovania študijného programu je zaručené efektívne využívanie nástrojov na zabezpečenie *výskumnej integrity* a na prevenciu a riešenie plagiátorstva a ďalších *akademických podvodov*.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Cieľom NHF EU v Bratislave je podporovať informovanosť o postupoch správnej výskumnej praxe, sformulovať zásady výskumu, definovať kritériá primeraného správania vo výskume a reagovať na ohrozenie alebo porušenie integrity výskumu. Zásady vykonávania výskumnej činnosti, ako aj zásady etického správania sa vysokoškolských učiteľov a výskumných pracovníkov EU v Bratislave pri jej realizácii sú definované v internej smernici č. 9/2014 Etický kódex vedeckovýskumnej činnosti vysokoškolského učiteľa a vedeckovýskumného pracovníka EU v Bratislave. V zmysle Disciplinárneho poriadku pre študentov EU v Bratislave porušenie výskumnej integrity najmä v podobe plagiátorstva sa považuje za disciplinárny priestupok, za ktorý možno študentovi uložiť disciplinárne opatrenie. V rámci študijného programu sú študenti oboznámení so zásadami výskumnej integrity hlavne týmito spôsobmi:* zúčastňujú sa prednášky organizovanej Slovenskou ekonomickou knižnicou, ktorá je venovaná publikovaniu výsledkov výskumu vo všeobecnosti,
* pri spracúvaní čiastkových zadaní na všetkých predmetoch študijného programu,
* v rámci Seminárov k záverečnej práci sú študenti oboznámení s postupmi vedeckovýskumnej práce (etika citovania a pod.).

Dodržiavanie akademickej etiky a výskumnej integrity je v rámci študijného programu zdôrazňované študentom už po zápise v rámci úvodného "orientation week" a neskôr pri spracúvaní čiastkových zadaní na všetkých predmetoch študijného programu. Učitelia pri hodnotení prác využívajú verejne dostupné systémy na kontrolu originality, napr. https://odevzdej.cz/ . Zároveň každá dizertačná práca navyše prechádza kontrolou originality v rámci centrálneho registra záverečných prác ako aj hodnotením viacerých hodnotiteľov. Podpora výskumnej integrity vyplýva z vlastných výskumných aktivít jednotlivých vyučujúcich predmetov. | [*https://euba.sk/www\_write/files/SK/docs/interne-smernice/2017/2017-8-is\_zaverecne-prace.pdf*](https://euba.sk/www_write/files/SK/docs/interne-smernice/2017/2017-8-is_zaverecne-prace.pdf)[*Etický kódex*](https://euba.sk/univerzita/eticky-kodex)[*Disciplinárny poriadok*](https://euba.sk/www_write/files/SK/docs/vnutorne-predpisy/2016/2016_disciplinarny_poriadok.pdf) |

**SP 5.5.** Študenti študijného programu majú k dispozícii efektívne mechanizmy preskúmavania podnetov, ktorými sa domáhajú ochrany svojich práv alebo právom chránených záujmov, o ktorých sa domnievajú, že boli porušené, alebo poukazujú na konkrétne nedostatky v činnosti alebo v nečinnosti vysokej školy. Preskúmavanie podnetov je transparentné a uskutočňuje sa za účasti zástupcov študentov. Podávateľom podnetov je poskytovaná spätná väzba o výsledkoch preskúmania podnetov a o prijatých opatreniach.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Mechanizmy preskúmavania podnetov:* Súčasťou monitorovania a hodnotenia kvality na EU v Bratislave je aj prieskum názorov študentov. Cieľom tohto prieskumu je zistiť názory relevantných cieľových skupín na rôzne aspekty činnosti EU v Bratislave a získať informácie, ktoré budú viesť k jej skvalitneniu a k prijatiu účinných opatrení. Realizáciu ankety zabezpečuje Centrum na zabezpečenie a podporu kvality EU v Bratislave v úzkej spolupráci s jednotlivými fakultami a študentskými parlamentmi. Systém zabezpečuje adresnú dostupnosť výsledkov hodnotenia – učiteľom za tie predmety, ktoré vyučujú, vedúcim katedier za príslušnú katedru, dekanom za príslušnú fakultu, prorektorom za príslušný subsystém a rektorovi za celú univerzitu. Výsledky anonymného prieskumu sú každoročne publikované v Sumárnej správe o výsledkoch monitorovania a hodnotenia kvality. Vedenie fakulty s výsledkami študentských hodnotení intenzívne pracuje v spolupráci s katedrami zabezpečujúcimi dané študijné programy a predmety. Študenti dostávajú spätnú väzbu o prijatých opatreniach na odstránenie prípadných zistených nedostatkov.
* Vedenie fakulty pravidelne (aspoň raz za semester) organizuje stretnutie s predstaviteľmi študentského parlamentu NHF EU v Bratislave za účelom prediskutovania podnetov študentov.
* Študenti majú možnosť sa so žiadosťou o preskúmanie podnetov obrátiť priamo na vedenie fakulty. O výsledku vybavenia podnetu sú informovaní.

Okrem toho môžu postupovať aj v súlade s internou smernicou č. 12/2010 o vybavovaní sťažností.  | [*Monitorovanie a hodnotenie kvality*](https://euba.sk/www_write/files/SK/docs/interne-smernice/2011/interna_smernica_2.pdf)[*Interná smernica o vybavovaní sťažností*](https://euba.sk/www_write/files/SK/docs/interne-smernice/2010/interna-smernica-12.pdf) |

**SP 5.6.** Úspešné ukončenie študijného programu potvrdzuje vysoká škola udelením akademického titulu, vydaním vysokoškolského diplomu, ako aj vydávaním ďalšej dokumentácie (dodatok k diplomu) vysvetľujúcej získanú kvalifikáciu vrátane dosiahnutých výsledkov vzdelávania, kontext, úroveň a obsah úspešne zavŕšeného štúdia. Táto dokumentácia je v súlade s príslušnými predpismi.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Na riadne ukončenie štúdia musí študent úspešne:* absolvovať všetky predmety stanovené študijným plánom a získať predpísaný počet kreditov,
* získať predpísaný počet kreditov za tvorivú činnosť v oblasti vedy a výskumu
* obhájiť záverečnú prácu a
* vykonať štátnu skúšku predpísanú študijným programom.

Ďalšie podrobnosti týkajúce sa štátnej skúšky ustanovuje čl. 14 Študijného poriadku EU v Bratislave. EU v Bratislave udeľuje akademické tituly v súlade so zákonom o vysokých školách a s čl. 3 Študijného poriadku EU v Bratislave.EU v Bratislave vydáva v súlade s § 68 zákona o vysokých školách tieto doklady o absolvovaní štúdia:* vysokoškolský diplom,
* vysvedčenie o štátnej skúške a
* dodatok k diplomu.

Vysokoškolský diplom sa odovzdáva spravidla pri akademickom obrade.  | [*https://nhf.euba.sk/www\_write/files/veda-a-vyskum/%C5%A0tat%C3%BAt\_%C5%A0VO%C4%8C\_2020.pdf*](https://nhf.euba.sk/www_write/files/veda-a-vyskum/%C5%A0tat%C3%BAt_%C5%A0VO%C4%8C_2020.pdf)[*Študijný poriadok EU v Bratislave*](https://euba.sk/www_write/files/SK/docs/vnutorne-predpisy/2017/2017_studijny_poriadok.pdf) |

1. **Samohodnotenie štandardu 6 – Učitelia študijného programu**

**SP 6.1.** Vysoká škola zaručuje pre študijný program učiteľov, ktorých kvalifikácia, rozvrhnutie pracovnej záťaže, úroveň výsledkov tvorivých činností, praktické skúsenosti, pedagogické zručnosti a prenositeľné spôsobilosti umožňujú dosahovať výstupy vzdelávania, ktorých jazykové zručnosti zodpovedajú jazykom uskutočňovania študijného programu a ktorých počet a pracovná kapacita zodpovedajú počtu študentov a personálnej náročnosti vzdelávacích činností.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Učitelia študijného programu pôsobia na NHF EU v Bratislave vo funkcii profesor a docent a v pracovnom zaradení odborný asistent. Pri tvorbe študijného programu boli aplikované najmä tieto kritériá personálneho zabezpečenia študijného programu:* profilové predmety zabezpečujú učitelia vo funkcii profesora alebo docenta, ktorí pôsobia na EU v Bratislave na ustanovený týždenný pracovný čas,
* je zabezpečená udržateľnosť (hlavne profilových predmetov) študijného programu z hľadiska vekovej štruktúry učiteľov,
* učitelia profilových predmetov majú výsledky tvorivej činnosti v odbore ekonómia a manažment na úrovni vyžadovanej štandardmi pre študijný program pre daný stupeň štúdia a vyššej.

Výsledky publikačnej, vedeckovýskumnej a pedagogickej činnosti učiteľov NHF EU v Bratislave sú vyhodnocované v dvojročných intervaloch v súlade s internou smernicou č. 1/2016 Konkretizácia pracovných povinností.Kritériá vymedzené v tejto internej smernici sa uplatňujú aj pri výbere uchádzačov, keďže funkciu docenta/profesora môže obsadiť ten uchádzač, ktorý preukáže plnenie v oblasti publikačnej a vedeckovýskumnej činnosti v súlade s touto internou smernicou.Minimálny rozsah priamej vyučovacej činnosti za akademický rok pre jednotlivé kategórie učiteľov je stanovený v internej smernici č. 5/2012 Metodika sledovania a evidovania priamej vyučovacej činnosti učiteľov EU v Bratislave. Výsledky pedagogickej a tvorivej činnosti učiteľov ako aj ich ďalšie skúsenosti a zručnosti sú uvedené vo formulári VUPCH. | [*Interná smernica č. 1/2016*](https://euba.sk/www_write/files/SK/docs/interne-smernice/2016/1-konkretizacia_prac_povinnosti.pdf)[*Interná smernica č. 5/2012*](https://euba.sk/www_write/files/SK/docs/interne-smernice/2012/5-2012-metodika-sledovania-vyucovacej-cinnosti-ucitelov.pdf)[*https://euba.sk/www\_write/files/SK/docs/vnutorne-predpisy/2021/2021\_vseobecne\_podmienky\_na\_obsadzovanie\_funkcii.pdf*](https://euba.sk/www_write/files/SK/docs/vnutorne-predpisy/2021/2021_vseobecne_podmienky_na_obsadzovanie_funkcii.pdf)*Zoznam učiteľov a predmety, ktoré zabezpečujú ako aj ich VUPCH sú prílohou žiadosti o akreditáciu študijného programu.* |

**SP 6.2.** Odborná kvalifikácia učiteľov zabezpečujúcich študijný program je minimálne o stupeň vyššia než kvalifikácia dosahovaná jeho ukončením. Od tejto požiadavky je možné upustiť v odôvodnených prípadoch, akými sú najmä lektori cudzích jazykov, učitelia zabezpečujúci prax, odborníci z praxe a doktorandi.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Všetci učitelia zaradení do študijného programu spĺňajú požiadavku odbornej kvalifikácie, ktorá je minimálne o stupeň vyššia než kvalifikácia dosahovaná ukončením študijného programu. Výnimku z tejto požiadavky majú iba interní doktorandi a odborníci z praxe, ktorí zabezpečujú vybrané prednášky alebo semináre. Profilové predmety študijného programu sú zabezpečované učiteľmi vo funkcii profesora alebo docenta.  | *Zoznam učiteľov a VUPCH sú prílohou žiadosti o akreditáciu študijného programu.*  |

**SP 6.3.** Profilové študijné predmety sú štandardne zabezpečované vysokoškolskými učiteľmi vo funkcii profesora alebo vo funkcii docenta, ktorí pôsobia na vysokej škole v príslušnom študijnom odbore alebo *súvisiacom odbore* na ustanovený týždenný pracovný čas. V študijných programoch s orientáciou na profesijné vzdelávanie sú profilové študijné predmety zabezpečované aj vysokoškolskými učiteľmi, ktorí sú skúsenými odborníkmi z príslušného odvetvia hospodárstva alebo spoločenskej praxe a ktorí pôsobia na vysokej škole na ustanovený týždenný pracovný čas alebo kratší pracovný čas. Je zaručená udržateľnosť personálneho zabezpečenia profilových predmetov študijného programu z hľadiska vekovej štruktúry učiteľov.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Všetky profilové predmety študijného programu sú garantované učiteľmi vo funkcii profesora alebo vo funkcii docenta, ktorí pôsobia na NHF EU v Bratislavena ustanovený týždenný pracovný čas. Popri garantovi zabezpečujú predmet aj ďalší učitelia. Učitelia v pracovnom zaradení odborný asistent vedú cvičenia a semináre. Informácie o garantovi a ďalších vyučujúcich predmetu sú obsiahnuté v informačnom liste predmetu.  | *Informačné listy sú prílohou žiadosti o akreditáciu študijného programu.*  |

**SP 6.4.** Vysoká škola má určenú osobu, ktorá má príslušné kompetencie a nesie hlavnú zodpovednosť za uskutočňovanie, rozvoj a zabezpečenie kvality študijného programu alebo inak vymedzenej ucelenej časti študijného programu podľa čl. 6, ods. 7 až 11 štandardov pre študijný program a zabezpečuje profilový predmet. Táto osoba pôsobí vo funkcii profesora v príslušnom študijnom odbore na ustanovený týždenný pracovný čas; ak ide o bakalársky študijný program, pôsobí vo funkcii profesora alebo vo funkcii docenta v príslušnom študijnom odbore na ustanovený týždenný pracovný čas. Táto osoba zároveň nenesie hlavnú zodpovednosť za uskutočňovanie, rozvoj a zabezpečenie kvality študijného programu na inej vysokej škole v Slovenskej republike. Jedna a tá istá osoba môže niesť hlavnú zodpovednosť za uskutočňovanie, rozvoj a zabezpečenie kvality najviac troch študijných programov. Do tohto počtu sa nezapočítavajú prípady súbehov podľa čl. 7 ods. 3, písm. b) až h) štandardov pre študijný program.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Osobou, ktoránesie hlavnú zodpovednosť za uskutočňovanie, rozvoj a zabezpečenie kvality študijného programu je doc. Ing. Martin Lábaj, PhD. Doc. Ing. Martin Lábaj, PhD. pôsobí vo funkcii profesora na NHF EU v Bratislave na ustanovený týždenný pracovný čas a zároveň nenesie hlavnú zodpovednosť za študijný program na inej vysokej škole. Okrem toho vykonáva funkciu vedúceho katedry hospodárskej politiky na NHF EU v Bratislave. Zameranie pedagogickej a vedeckovýskumnej činnosti doc. Ing. Martina Lábaja, PHD. je v súlade so zameraním študijného programu ako aj profilových predmetov, ktoré zabezpečuje. Vzhľadom na doterajšiu pedagogickú prax, výsledky tvorivej činnosti a ďalšie prenositeľné spôsobilosti má doc. Ing. Martin Lábaj, PhD. dobré predpoklady na to, aby svojou činnosťou rozvíjal študijný program s cieľom dosahovania profilu absolventa vymedzeného v opise študijného programu.  | *VUPCH sú prílohou žiadosti o akreditáciu študijného programu.*  |

**SP 6.5.** Osoby, ktoré vedú *záverečné práce*, vykonávajú aktívnu tvorivú činnosť alebo praktickú činnosť na úrovni zodpovedajúcej stupňu študijného programu v problematike odborného a tematického zamerania vedených prác. Školiteľmi dizertačných prác sú osoby vo funkcii profesora alebo vo funkcii docenta alebo inej obdobnej funkcii vo výskumnej inštitúcii zmluvne spolupracujúcej pri zabezpečovaní študijného programu tretieho stupňa s vysokou školou.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Školiteľmi dizertačných prác sú osoby vo funkcii profesora alebo docenta, ktorí pôsobia v oblasti, do ktorej patrí nimi vypísaná téma dizertačnej práce. Školiteľ dizertačnej práce v čase vypísania dizertačnej práce je alebo bol zapojený do projektovej činnosti na pozícii vedúceho, zástupcu alebo riešiteľa národného výskumného projektu, resp. člena medzinárodného výskumného projektu v období troch predchádzajúcich kalendárnych rokov. Ďalšou požiadavkou na školiteľa dizertačnej práce je publikovanie aspoň dvoch vedeckých článkov v časopisoch registrovaných vo Web of Science alebo Scopus v období piatich predchádzajúcich rokov. Školitelia dizertačných prác vypisujú témy v súlade so zameraním študijného programu, orientované na riešenie konkrétnych problémov.Pri vypisovaní tém záverečných prác sa kladie dôraz na rovnomerné a kapacitne únosné pracovné zaťaženie jednotlivých učiteľov. Jeden učiteľ môže v jednom akademickom roku viesť najviac 10 záverečných prác na 1. a 2. stupni štúdia a najviac 5 na 3. stupni štúdia. | *Zoznam a VUPCH osôb, ktoré vedú záverečné práce sú prílohou žiadosti o akreditáciu študijného programu.*  |

**SP 6.6.** Učitelia študijného programu rozvíjajú svoje odborné, jazykové, pedagogické, digitálne zručnosti a prenositeľné spôsobilosti.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Učitelia študijného programu majú možnosť sa zúčastniť rôznych školení, seminárov, webinárov a iných podujatí, organizovaných univerzitou/fakultou a/alebo externými inštitúciami.Rozvíjanie zručností v oblasti vedeckého výskumu je zabezpečované aj prostredníctvom stáži pozvaných zahraničných vedeckých pracovníkov z partnerských univerzít, ktorých cieľom je najmä zlepšenie kvality vedeckých výstupov učiteľov. Na týchto seminároch prezentujúci priamo zdieľajú osobné skúsenosti vo vedeckej činnosti a poskytujú praktické rady pre publikovanie výstupov tvorivej činnosti v prestížnych medzinárodne akceptovaných časopisoch. V rámci spolupráce s praxou majú učitelia možnosť absolvovať komerčné školenia bez poplatku a zvyšovať tak svoju kvalifikáciu po odbornej stránke. Aktuálne poznatky následne sprostredkúvajú prostredníctvom prednášok aj študentom. Najčastejšie ide o školenie organizované Slovenkou komorou daňových poradcov, členmi asociácie poisťovní a školenia organizované súkromnými spoločnosťami ako sú Deloitte, KPMG a BDO. Slovenská ekonomická knižnica organizuje semináre k práci s databázami. Nadácia Národohospodár je tiež aktívna v zabezpečovaní kurzov pre učiteľov. Katedra pedagogiky NHF EU v Bratislave ponúka učiteľom absolvovať doplňujúce pedagogické štúdium.  | [*https://nhf.euba.sk/kurzy*](https://nhf.euba.sk/kurzy)[*https://sek.euba.sk/217-aj-z-domu-mame-pristup-k-najnovsim-poznatkom-zostandoma*](https://sek.euba.sk/217-aj-z-domu-mame-pristup-k-najnovsim-poznatkom-zostandoma)[*https://nhf.euba.sk/veda-a-vyskum/ekonomicke-vyskumne-seminare*](https://nhf.euba.sk/veda-a-vyskum/ekonomicke-vyskumne-seminare) |

**SP 6.7.** V prípade učiteľských kombinačných študijných programov zaručuje vysoká škola aktivizovanie učiteľov podľa čl. 6 odsekov 1 až 6 štandardov pre študijný program osobitne pre každú *aprobáciu* v súlade s príslušnosťou vyučovacieho predmetu k študijnému odboru a osobitne pre učiteľský *základ*.

|  |  |
| --- | --- |
| *Samohodnotenie plnenia*  | *Odkazy na dôkazy* |
| *X* |  |

**SP 6.8.** V prípade prekladateľských a tlmočníckych kombinačných študijných programov zaručuje vysoká škola aktivizovanie učiteľov podľa čl. 6 odsekov 1 až 6 štandardov pre študijný program osobitne pre každú *aprobáciu* v súlade s príslušnosťou k jazyku a osobitne pre translatologický *základ*.

|  |  |
| --- | --- |
| *Samohodnotenie plnenia*  | *Odkazy na dôkazy* |
| *X* |  |

**SP 6.9.** V prípade študijných programov v kombinácii dvoch študijných odborov alebo študijných programov prvého stupňa uskutočňovaných ako interdisciplinárne štúdiá zaručuje vysoká škola aktivizovanie učiteľov podľa čl. 6 odsekov 1 až 6 štandardov pre študijný program pre každý študijný odbor, v ktorom jeho absolventi získajú vysokoškolské vzdelanie.

|  |  |
| --- | --- |
| *Samohodnotenie plnenia*  | *Odkazy na dôkazy* |
| *X* |  |

**SP 6.10.** V prípade spoločných študijných programov zaručuje vysoká škola aktivizovanie učiteľov podľa čl. 6 odsekov 1 až 6 štandardov pre študijný program pre príslušnú časť spoločného študijného programu, ktorú zabezpečuje v jeho rámci.

|  |  |
| --- | --- |
| *Samohodnotenie plnenia*  | *Odkazy na dôkazy* |
| *X* |  |

**SP 6. 11.** V prípade, ak vysoká škola uskutočňuje študijné programy v príslušnom študijnom odbore na viacerých súčastiach alebo vo viacerých sídlach, zaručuje aktivizovanie učiteľov podľa čl. 6 odsekov 1 až 6 štandardov pre študijný program osobitne pre každú súčasť a osobitne každé sídlo, v ktorom uskutočňuje študijný program ako celok.

|  |  |
| --- | --- |
| *Samohodnotenie plnenia*  | *Odkazy na dôkazy* |
| *X* |  |

1. **Samohodnotenie štandardu 7 – Tvorivá činnosť vysokej školy**

**SP 7.1.** Učitelia zabezpečujúci profilové predmety študijného programu preukazujú výsledky tvorivej činnosti v príslušnom študijnom odbore/študijných odboroch, v ktorom/ktorých sa študijný program uskutočňuje na požadovanej úrovni v závislosti od jeho stupňa:

**a)** aspoň na *významnej medzinárodnej úrovni*, ak ide o študijný program tretieho stupňa;

**b)** aspoň na *medzinárodne uznávanej úrovni*, ak ide o študijný program druhého stupňa alebo študijný program spájajúci prvý a druhý stupeň;

**c)** aspoň na národne *uznávanej úrovni*, ak ide o študijný program prvého stupňa.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Učitelia zabezpečujúci profilové predmety študijného programu preukazujú výsledky tvorivej činnosti na úrovni požadovanej štandardmi pre študijný program pre daný stupeň štúdia, resp. vyššej úrovni. Tvorivá činnosť osôb zodpovedných za rozvoj a uskutočňovanie študijného programu bola posúdená podľa nižšie uvedených kritérií.NHF EU v Bratislave hodnotí výstupy tvorivej činnosti učiteľov študijného programu podľa zaradenia vedeckých článkov do jednotlivých kvartilov Q1, Q2, Q3, Q4 v databáze The Journal Citation Reports (JCR). Za špičkovú medzinárodnú úroveň (A+) považujeme výstupy, ktorým bol v JCR priradený kvartil Q1 a Q2, za významnú medzinárodnú úroveň (A) považujeme výstupy ktorým bol v JCR priradený kvartil Q3, za medzinárodne uznávanú úroveň (A-) priradený kvartil Q4 a za národne uznávanú úroveň (B) považujeme vedecké články v kategórii ADC, ADD, ADM, ADN pri ktorých nie je uvedený kvartil v databázach JCR. V posúdení tvorivej činnosti bolo na NHF EU v Bratislave hlavným kritériom výsledné skóre úrovne tvorivej činnosti podľa JCR kvartilov.Hodnotiaci profil 25 výstupov zodpovedá nastaveným úrovniam kvality, pričom každý jeden výstup prispieva rovnakým dielom k celkovému profilu kvality pre oblasť posudzovania tvorivej činnosti študijných programov na NHF EU v Bratislave. Výsledné skóre úrovne tvorivej činnosti je počítané pre každý študijný program osobitne na základe Metodiky na vyhodnocovanie štandardov, SAAVŠ, čl. 25. V zmysle metodiky sú určené hraničné hodnoty pre zaradenie do kategórií úrovne tvorivej činnosti nasledovne:Špičková medzinárodná kvalita A+ 4,20Významná medzinárodná kvalita A  3,20Medzinárodne uznávaná kvalita A- 2,50Národne uznávaná kvalita B 1,50Nedostatočná kvalita C menej ako 1,50Kontrolné kritérium posudzovania úrovne tvorivej činnosti vychádza z vyššie uvádzaných metodických postupov, podľa zaradenia vedeckých článkov do jednotlivých kvartilov Q1, Q2, Q3, Q3 v databáze SJR.Výsledné skóre úrovne tvorivej činnosti podľa JCR kvartilov pre študijný program Aplikovaná ekonómia I. stupeň, II. stupeň, Ekonómia III. stupeň je: **3,244 – významná medzinárodná kvalita**Výsledné skóre úrovne tvorivej činnosti podľa SJR kvartilov pre študijný program Aplikovaná ekonómia I. stupeň, II. stupeň, Ekonómia III. stupeň je: **4,2808 – špičková medzinárodná kvalita** | *VUPCH učiteľov sú prílohou žiadosti o akreditáciu študijného programu.*Zoznam predkladaných výstupov, zaradenie výstupov, postup výpočtu, Výsledné skóre sú prílohou žiadosti o akreditáciu študijného programu. |

* 1. **SP 7.2.** Tvorivú činnosť vysoká škola preukazuje prostredníctvom najvýznamnejších výstupov tvorivej činnosti učiteľov zabezpečujúcich profilové predmety študijného programu.
	2. **SP 7.3.** V prípade, ak vysoká škola uskutočňuje viaceré študijné programy v príslušnom študijnom odbore, preukazuje úroveň výsledkov tvorivej činnosti podľa čl. 7 odsekov 1 a 2 štandardov pre študijný program osobitne pre každý študijný program, okrem súbehu s prípadmi podľa čl. 7 odseku 3.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Po posúdení kapacity personálneho zabezpečenia fakulta rozhodla podať žiadosť o akreditáciu štyroch študijných programov v študijnom odbore ekonómia a manažment.Pre každý z nich boli určené osoby zodpovedné za daný študijný program, osobitne pre každý študijný program, s prihliadnutím na zameranie ich pedagogickej a tvorivej činnosti. V troch zo štyroch študijných programov bol využitý súbeh obsahovo nadväzujúcich študijných programov vyššieho stupňa.  |  |

**SP 7.4.** Ak vysoká škola uskutočňuje viaceré študijné programy v príslušnom študijnom odbore vo viacerých sídlach, zaručuje preukázanie výsledkov tvorivej činnosti pre každé sídlo osobitne.

|  |  |
| --- | --- |
| *Samohodnotenie plnenia*  | *Odkazy na dôkazy* |
| *X* |  |

**SP 7.5.** Na uskutočňovanie študijného programu tretieho stupňa preukazuje vysoká škola dlhodobú kontinuálnu výskumnú alebo umeleckú činnosť v problematike študijného programu. Pracovisko musí preukázať *dlhodobú a kontinuálnu úspešnosť* v získavaní finančnej podpory pre príslušný výskum alebo umeleckú činnosť a existenciu pokračujúcich alebo nových výskumných/umeleckých projektov z domácich a medzinárodných grantových schém a iných súťažných zdrojov.

|  |  |
| --- | --- |
| *Samohodnotenie plnenia*  | *Odkazy na dôkazy* |
| V roku 2020 bolo na NHF EU v Bratislave aktívne riešených 41 projektov. Z nich 33 bolo finančne podporených z domácich grantových schém štruktúre: 18 VEGA, 3 KEGA, 6 APVV. V roku 2020 bolo na NHF EU v Bratislave riešených 8 zahraničných projektov. V rámci štruktúry zahraničných projektov sa 2 projekty riešili v rámci schémy HORIZONT 2020, 1 projekt ESPON EGTC, 3 projekt ERASMUS+ a 2 projekty COST. Zároveň NHF EU v Bratislave získala 1 projekt z NBS, ktorý je účelovo zameraný na program podpory cieleného doktorandského štúdia a výskumu. V roku 2019 NHF EU v Bratislave participovala aj na 2 nevýskumných projektoch z Nadácie VÚB. NHF EU v Bratislave získala v roku 2019 ďalších 5 projektov v oblasti výskumných aktivít od subjektov verejnej správy (projekty hospodárskej praxe).**Vybrané aktuálne riešené projekty výskumu a vývoja:**

|  |  |  |
| --- | --- | --- |
| **Poskytovateľ** | **Názov projektu** | **Obdobie** |
| Horizont 2020 | MigrAtion Governance and asYlum Crises (MAGYC) | 2018-2022 |
| Horizont 2020 | Financial Supervision and Technological Compliance Training Programme (FinTech) | 2019-2020 |
| ESPON Applied Research Activity | Technological transformation and transitioning of regions | 2019-2020 |
| COST | The Geography of New Working Spaces and the Impact on the Periphery | 2019-2023 |
| COST | Empowering the next generation of social enterprise scholars | 2017-2021 |
| APVV | Nerovnosť a ekonomický rast | 2016-2020 |
| APVV | Vstup a konkurencia na regulovaných trhoch : fungovanie slovenského lekárenského trhu | 2019-2023 |
| APVV | Behaviorálne intervencie v miestnej samospráve: zvyšovanie účinnosti miestnych verejných politík | 2019-2022 |
| APVV | Tvorba politiky na základe dôkazov - ekonomicky efektívny systém zberu dobrovoľných darov | 2020-2024 |
| APVV | Inovácie v rozpočtovaní miestnych samospráv na Slovensku | 2020-2023 |
| APVV | Možnosti aplikácie metód a nástrojov "smart governance" na lokálnej a regionálnej úrovni | 2020-2023 |
| Ministerstvo dopravy a výstavby SR | Komplexná analýza využitia vodnej dopravy pre iné odvetvia hospodárstva | 2019-2020 |
| Ministerstvo školstva, vedy, výskumu a športu Slovenskej republiky  | Realizácia prognostických a výskumno-vývojových aktivít pri hľadaní nových technológií a techník maximálne efektívneho zhodnocovania odpadov najmä v automobilovom priemysle a s cieľom minimalizovať negatívne dopady na životné prostredie a šetriť primárne energetické a surovinové zdroje (UNIVNET) | 2019-2022 |
| nadácia VUB | Hosťujúci profesor doc Drs. MA Silvester van Koten, PhDr., PhD.  | 2019 - 2020 |
| NBS | Program podpory cieleného doktorandského štúdia a výskumu: Income inequalities and distributional effects of monetary role of financial heterogeneity | 2019-2020 |
| Ministerstvo dopravy a výstavby SR | Komplexná analýza využitia vodnej dopravy pre iné odvetvia hospodárstva | 2019-2020 |

Fakulta je dlhodobo úspešná pri získavaní podpory pre výskumnú činnosť z domácich aj zahraničných zdrojov. Za posledných 20 rokov bolo na fakulte kontinuálne riešených minimálne 40 výskumných projektov ročne, z nich v priemere minimálne 5 zahraničných projektov a 4 projekty APVV ročne, a napr. min. 20 projektov VEGA ročne. Za príklady dobrej praxe môžeme uviesť projekty štrukturálnych fondov, ktorých výsledkom bolo vybudovanie 7 výskumných laboratórií na fakulte nazývané „Centrá excelentného výskumu pre riešenie civilizačných výziev v 21. storočí“, či „Zvýšenie kvality doktorandského štúdia a podpora medzinárodného výskumu na fakulte“. Fakulta bola zapojená do viacerých medzinárodných výskumných aktivít v rámci riešenia projektov súvisiacich so 6. a 7. Rámcovým programom (EURODITE, MSCF-CT, 7FP/WWWforEUROPE, HORIZONT2020), projektov medziuniverzitnej spolupráce (KRENAR, ESPON-KIT, REDIPE, COST-STRIKE, VISEGRAD FUND, SCIEX, Akcia Rakúsko-Slovensko), ako aj projekt BARCOM financovaný Európskou komisiou. **Vybrané minulé projekty relevantné pre rozvíjanie študijného programu:**

|  |  |  |
| --- | --- | --- |
| **Poskytovateľ** | **Názov projektu** | **Obdobie** |
| nadácia VÚB | Hosťujúci profesor -prof. Alexander Minea | 2018 - 2019 |
| Ministerstvo dopravy a výstavby SR | Štúdia realizovateľnosti zriadenia národného dopravcu vo vnútrozemskej vodnej doprave v podmienkach SR | 2018 - 2019 |
| Ministerstvo dopravy a výstavby SR | Analýza zriadenia národného leteckého prepravcu v SR | 2018 - 2019 |
| APVV | Konkurencieschopnosť, ekonomický rast a prežitie firiem | 2016 - 2019 |
| APVV | Kooperatívne aktivity miestnych samospráv a meranie ich účinnosti a efektívnosti | 2016 - 2019 |
| International Visegrad Fund | Nikola Dimishkovski | 2017-2018 |
| Nadácia VÚB | Hosťujúci profesor -prof. Edward M. Bergman, PhD. | 2017-2018 |
| COST | Ageism a multi-national, interdisciplinary perspective | 2015-2018 |
| APVV | Univerzity a ekonomický rozvoj regiónov (UNIREG) | 2015-2018 |
| International Visegrad Fund | Olexandr Nestorenko | 2016-2017 |
| BARCOM | Improving expertise in the field of industrial relations | 2016-2017 |
| Mondi SCP, a.s. | Vypracovanie expertízy pre papierenský prriemysel | 2016-2017 |
| BARCOM | Improving expertise in the field of industrial relations | 2016-2017 |
| 7. RP | Prosperita, blahobyt a práca pre Európu/WWW pre Európu. Úloha riešená EU v Bratislave: Blahobyt a multikriteriálna analýza | 2012-2016 |
| COST | EÚ v novej komplesnej geografii ekonomických systémov: hodnotenie modelov, nástrojov a politík | 2012-2016 |
| Akcia Rakúsko-Slovensko | Cooperation between Faculty of National Ecconomy of the University of Economics in Bratislava and Department of Economics of Vienna University of Economics anb Business in Doctoral Programmes | 2015-2015 |
| Nadácia VUB  | Podpora internacionalizácie vedeckovýskumnej činnosti v ekonomických vedách | 2015 |
| OP Vzdelávanie  | Zvyšovanie kvality doktorandského štúdia a podporamedzinárodného výskumu na NHF EU v Bratislave | 2012-2014 |
| OP VaV  | Vytvorenie excelentného pracoviskaekonomického výskumu pre riešeniecivilizačných výziev v 21. storočí | 2010 - 2013 |

 | [*Výročné správy*](https://nhf.euba.sk/fakulta/dolezite-dokumenty#vyrocne-spravy) |

**SP 7.6.** Splnenie požiadavky uvedenej v čl. 7 odseku 5 štandardov pre študijný program môže vysoká škola nahradiť tým, že sa podrobuje periodickému hodnoteniu výskumnej, vývojovej, umeleckej a ďalšej tvorivej činnosti v jednotlivých oblastiach výskumu raz za šesť rokova na základe výsledkov najnovšieho hodnotenia jej bolo udelené oprávnenie používať označenie „výskumná univerzita“.

|  |  |
| --- | --- |
| *Samohodnotenie plnenia*  | *Odkazy na dôkazy* |
| *X* |  |

1. **Samohodnotenie štandardu 8 – Zdroje na zabezpečenie študijného programu a podporu študentov**

**SP 8.1.** Sú zabezpečené dostatočné priestorové, materiálne, technické a informačné zdroje študijného programu, ktoré sú zárukou na dosahovanie stanovených cieľov a výstupov vzdelávania. Ide najmä o posluchárne, učebne, študovne, laboratóriá a laboratórne prístroje a iné potrebné vybavenie, technické prostriedky a vybavenie, ateliéry, dielne, projektové a umelecké štúdiá, tlmočnícke kabíny, kliniky, kňazské semináre, vedecké a technologické parky, technologické inkubátory, školské podniky, strediská praxe, cvičné školy, učebno-výcvikové zariadenia, športové haly, plavárne, športoviská, knižnice, prístup k študijnej literatúre, informačným databázam a ďalším informačným zdrojom, informačné technológie a externé služby a ich zodpovedajúce financovanie.

|  |  |
| --- | --- |
| *Samohodnotenie plnenia*  | *Odkazy na dôkazy* |
| NHF EU v Bratislave disponuje dostatočnými priestorovými, technickými a informačnými prostriedkami na zabezpečenie študijného programu. **Priestorové a technické zabezpečenie**:Priestory v Bratislave sú sústredené v dvoch budovách, v budove 1 sídli Národohospodárska fakulta a Obchodná fakulta. V budove 2 sídli Fakulta hospodárskej informatiky, Fakulta podnikového manažmentu, Fakulta medzinárodných vzťahov a Fakulta aplikovaných jazykov.Ekonomická univerzita v Bratislave disponuje v bratislavských priestoroch celkovo 35 posluchárňami– z toho 13 je určených na prednášky s kapacitou 120 až 320 poslucháčov, ostatné sú s kapacitou pre 80 až 100 uchádzačov. V obidvoch budovách sa nachádza aj cca 80 seminárnych miestností s kapacitou od 20 až 80 poslucháčov, ktoré sú podľa požiadaviek vyučujúcich a kapacitného rozdelenia študijných skupín určené pre výučbu jednotlivých predmetov, či už vo forme seminárov alebo cvičení. Samostatne je vyčlenených 10 učební, ktoré sú určené na výučbu cudzích jazykov.Na realizáciu vzdelávacieho procesu NHF EU v Bratislave sú k dispozícii tieto prednáškové miestnosti:

|  |  |
| --- | --- |
| 2 posluchárne  | kapacita 319 miest (B107, B108) |
| 4 posluchárne  | kapacita 120 miest (D111, D112, D113, D114) |
| 3 posluchárne  | kapacita 84 miest (D115, D116, D117) |
| 1 poslucháreň  | kapacita 50 miest (D110) |
| 32 posluchární | kapacita 25 miest (B101, B102, B103, B104, B105, B106, B201, B202, B203, B204, B205, B206, B207, B208, B209, B210, B211, B212, D101, D102, D103, D104, D105, D106, D107, D108, D109, D202, D203, D204, D205, D206) |
| 1 poslucháreň | kapacita 20 miest (5B01)  |
| 1 poslucháreň | kapacita 15 miest (dekanát NHF) |

Vybavenie prednáškových miestností umožňuje využívať modernú didaktickú techniku, ako dataprojektory, pripojenie na internet a pod. V spoločenskej miestnosti je zabudované videokonferenčné zariadenie. Okrem toho sa vzdelávací proces na fakulte uskutočňuje aj v 4 počítačových učebniach. V každej z nich je 16 ks študentských a jeden učiteľský počítač s tlačiarňou a dataprojektorom.

|  |  |
| --- | --- |
| 1 počítačová učebňa | Kapacita 24 miest (2B01) pre individuálnu prácu študentov |
| 1 počítačová učebňa | Kapacita 24 miest (3B01) pre individuálnu prácu študentov |
| 1 počítačová učebňa | Kapacita 20 miest (4B01) pre individuálnu prácu študentov |
| 1 počítačová učebňa | Kapacita 24 miest (5B01) pre individuálnu prácu študentov |
| 1 počítačová učebňa | špecializovaného pracoviska Slovenského centra cvičných firiem s kapacitou 15 miest (4C14) pre individuálnu prácu študentov. |

Učebne sú vybavené pevnými počítačmi, resp. prenosnými počítačmi. Minimálnym štandardom každého je MS Office 2019. V jednotlivých učebniach sú podľa požiadaviek jednotlivých fakúlt nainštalované licencie ako: Stata, SPSS, R, STATGRAPHIC Plus, SAS, EVIEWS. Tieto systémy sa využívajú v predmetoch zameraných na získavanie počítačovej a odbornej gramotnosti, na moderné spôsoby získavania a spracovania informácií.Bratislava Behavioral and Experimental Economics Research Lab je špecializovaným výskumným pracoviskom NHF EU v Bratislave zameraným na experimentálny výskum v ekonómii. Ekonomické experimenty je možné využívať na testovanie ekonomických teórií, politík a aj na výučbu. Základnú infraštruktúrnu jednotku predstavujú laboratórna a kontrolná miestnosť, ktoré poskytujú podmienky pre realizáciu rôznych ekonomických experimentov. Laboratórium je vybavené 20 individuálnymi kójami s počítačom, serverom, dvoma projektormi a kontrolným priestorom pre experimentátora. Miestnosť je možné využiť aj na menšie focus groups a menšie experimenty.Okrem už spomenutých miestností určených na výučbu majú študenti k dispozícii aj ďalšie priestory univerzity určené na tímovú prácu na zadaniach nad rámec výučby. Tieto sú rozmiestnené naprieč celou univerzitou a študenti majú možnosť výberu s ohľadom na ich potreby. **Informačné a technické zabezpečenie študijného programu** Na NHF EU v Bratislave sú v pedagogickom procese a výskumnej práci zavedené moderné prostriedky informačných a komunikačných technológií, ktoré vytvárajú vhodné podmienky na zvýšenie komunikácie a kooperácie v rámci medzinárodnej spolupráce a internacionalizácie vzdelávania.Videokonferencie slúžia predovšetkým na sprostredkovanie styku so zahraničnými univerzitami. Pri aplikácii systému sa využíva pripojenie cez internet, v závislosti od lokality a možností druhej strany. Videokonferenčný systém a netmeetingy sa využívajú pri obhajobách doktorandských prác ako aj pri prenose medzinárodných konferencií. Zavedením systému sa vytvoril širší priestor pre:* rozšírenie štúdia v cudzích jazykoch, resp. predmetov vyučovaných v cudzích jazykoch,
* rozšírenie priestoru pre účasť zahraničných učiteľov vo výučbe a konzultáciách pre študentov,
* umožnenie širšiemu okruhu učiteľov fakulty zaradiť sa do pedagogického procesu na zahraničných školách,
* rozšírenie kontaktov so zahraničnými univerzitami v rámci doktorandského štúdia,
* rozšírenie možností interkulturálnej komunikácie,
* spoluprácu so zahraničnými partnermi a prezentáciu aplikovaného výskumu pracovníkov fakulty v zahraničí.

NHF EU v Bratislave využíva v pedagogickom procese v rámci jednotlivých kurzov rôzne softvérové produkty. Okrem Hlavným cieľom zavádzania a využívania počítačovo podporovaných výučbových technológií je zmeniť spôsob encyklopedického získavania vedomostí na nové spôsoby výučby, ktoré podporujú logické myslenie, schopnosť odvodzovať, analyzovať alternatívy, rozhodovať sa, pracovať v tíme, samoštúdiom zvyšovať svoje znalosti. Potenciál informačných a komunikačných technológií je využitý aj pre racionalizáciu pedagogického procesu využívaním komunikácie prostredníctvom akademického informačného systému, elektronickej pošty, elektronických násteniek pre jednotlivé predmety, využívaním elektronických testov, tvorbou multimediálnych učebníc a pomôcok, práce na e-learningu a pod. Akademický informačný systém sa aktívne využíva od akademického roka 2009/2010. Prostredníctvom AIS zabezpečuje fakulta organizáciu štúdia, tvorbu termínov a zápisov na predmety, skúšky či iné akcie, hodnotenia študentov, tvorbu rozvrhov a samotnú komunikáciu medzi študentmi, učiteľmi a ostatnými pracovníkmi fakulty. **Knižničné služby:****Slovenská ekonomická knižnica** (ďalej len „SEK“) je celouniverzitná akademická knižnica, ktorá plní aj funkcie špecializovanej vedeckej knižnice s celoslovenskou pôsobnosťou. V rámci Slovenskej republiky je ako jediná profilovaná na oblasť ekonómie a interdisciplinárne vedy. Slovenská ekonomická knižnica poskytuje základné prezenčné a absenčné výpožičné služby vrátane medziknižničnej a medzinárodnej medziknižničnej výpožičnej služby a špeciálne knižnično-informačné služby, ktoré predstavujú jednak bibliograficko-informačné služby, v rámci ktorých sa poskytujú informácie o dokumentoch zo sekundárnych alebo terciárnych informačných zdrojov, najmä v elektronickej forme, ale i rešeršné služby, informačné, konzultačné a poradenské služby, prezentačné a referenčné služby v štyroch študovniach knižnice, Archíve publikačnej činnosti EU v Bratislave a v požičovni (kapacita 207 miest). Všetky bibliografické informácie sú spracovávané v automatizovanom knižnično-informačnom systéme Advanced Rapid Library a sú verejne sprístupnené prostredníctvom online katalógu a webovej stránky knižnice. Automatizovaný knižnično-informačný systém SEK (ďalej len „AKIS“) je jedným z prvkov informačno-komunikačnej infraštruktúry pre spoluprácu, kooperáciu a vzájomnú výmenu údajov s informačnými systémami v SR a zahraničí v oblasti budovania a sprístupňovania súborných katalógov, báz dát a pod. Knižničný fond sa sústavne dopĺňa a aktualizuje. | [*https://bee4rlab.euba.sk*](https://bee4rlab.euba.sk/)[*https://sek.euba.sk/*](https://sek.euba.sk/) |

**SP 8.2.** V prípade, ak sú vzdelávacie činnosti poskytované dištančnou alebo kombinovanou metódou, sú zabezpečené systémy na správu obsahu kurzov a na správu vzdelávania a študentom je zaručený prístup k obsahu kurzov a k ďalším študijným materiálom.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Vybrané vzdelávacie činnosti študijného programu sú zabezpečované kombinovanou metódou, t.j. popri prezenčnej metóde sa využíva aj dištančná (online) metóda využitím platforiem Moodle a MS Teams. Prioritnou platformou pre online vyučovanie a zdieľanie materiálov je MS Teams. Stručné návody na prácu s touto platformou sú k dispozícii na webovom sídle univerzity. E-learningová platforma Moodle slúži pre podporu vyučovania, odovzdávanie zadaní, hodnotenia, testovanie vedomostí. Prístup majú všetci učitelia a študenti. Prístupové údaje do Microsoft Office 365 spolu s kontom do siete eduroam dostanú študenti pri zápise na štúdium.Systémovú podporu zabezpečuje Centrum informačných technológií (ďalej len „CIT“), ktoré je vyprofilované ako špecializované celouniverzitné pracovisko so zameraním na informačné technológie, výpočtovú techniku, multimediálnu techniku a programové vybavenie. CIT spravuje celouniverzitné informačné systémy na riadenie pedagogického procesu a zabezpečuje zavádzanie a správu informačných systémov pre riadenie a správu EU v Bratislave. Vykonáva aj konzultačnú a poradenskú činnosť pre zamestnancov EU v Bratislave v oblasti požívania informačných systémov na pracoviskách.Študenti majú prístup k elektronickým zdrojom z akademickej siete ako aj z pohodlia domova prostredníctvom **vzdialeného prístupu cez virtuálnu privátnu sieť (VPN)**. Na webovom sídle SEK sú k dispozícii voľne dostupné elektronické zdroje v sekcii Open Acces a tiež licencované zdroje prístupné cez VPN. | [*E-learning*](https://euba.sk/student/e-learning)[*https://sek.euba.sk/217-aj-z-domu-mame-pristup-k-najnovsim-poznatkom-zostandoma*](https://sek.euba.sk/217-aj-z-domu-mame-pristup-k-najnovsim-poznatkom-zostandoma) |

**SP 8.3.** Je zabezpečený podporný odborný personál, ktorý kompetentnosťou a počtom zodpovedá potrebám študentov a učiteľov študijného programu vo väzbe na vzdelávacie ciele a výstupy.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Na univerzitnej a fakultnej úrovni je vytvorený široký okruh podporných služieb s adekvátnym počtom odborného personálu tak pre študentov ako aj pre učiteľov.Pre študentov:* v oblasti rôznych štádiách štúdia a v oblasti vedeckej činnosti: referentka pre vedu a doktorandské štúdium, prodekan pre vedu a doktorandské štúdium,
* v sociálnej oblasti: sociálna referentka, prodekan pre rozvoj a sociálne veci študentov (štipendiá, ubytovanie)
* v oblasti zahraničných vzťahov: referentka zahraničných vzťahov, prodekan pre zahraničné vzťahy a styk s verejnosťou (zahraničné mobility, štúdium v študijných programoch s dvojitým/spoločným diplomom zabezpečovaných zahraničnými partnerskými univerzitami)
* v oblasti technickej podpory: Centrum informačných technológií (vydávanie ISIC karty, zriadenie univerzitnej e-mailovej adresy, prihlasovacie údaje do AIS a pod.)
* iné: rôzne študentské organizácie, Centrum protidrogových a poradenských služieb, SEK, školská jedáleň, Kariérne centrum a iné.

Pre učiteľov:* v oblasti pedagogickej činnosti: prodekan pre vedu a doktorandské štúdium (príprava rozvrhu, uskutočňovanie štátnych/dizertačných skúšok a obhajob záverečných/dizertačných prác)
* v oblasti projektovej činnosti: referentka administrácie projektov, tajomníčka fakulty (evidencia a správa projektov, administrácia procesu verejného obstarávania)
* v oblasti vedy a kvalifikačného rastu: prodekan pre vedu a doktorandské štúdium, referentka pre vedu a doktorandské štúdium (administratíva spojená s evidenciou doktorandov a s habilitačnými a inauguračnými konaniami), SEK
* v oblasti technickej podpory: Centrum informačných technológií (správa informačných systémov, inštalácia a správa IKT)
* iné: Oddelenie pre personálne a sociálne otázky, Oddelenie vnútornej prevádzky a iné.
 | [Študijné oddelenie](https://nhf.euba.sk/studium/studijne-oddelenie)[*Oddelenie medzinárodných vzťahov*](https://nhf.euba.sk/medzinarodne-vztahy/oddelenie-medzinarodnych-vztahov)[*Študijné oddelenie – 3. stupeň štúdia*](https://nhf.euba.sk/studium/doktorandske-studium/studijne-oddelenie)[*Sociálna starostlivosť o študentov*](https://nhf.euba.sk/studium/stipendia/socialne-oddelenie)[*Študentský parlament*](https://euba.sk/student/studentske-organizacie/studentsky-parlament-eu-v-bratislave)[*Študenti so špecifickými potrebami*](https://euba.sk/student/studenti-so-specifickymi-potrebami)[*https://euba.sk/student/informacie-pre-studentov/centrum-protidrogovych-a-poradenskych-sluzieb*](https://euba.sk/student/informacie-pre-studentov/centrum-protidrogovych-a-poradenskych-sluzieb)[*CIT*](https://euba.sk/univerzita/organizacna-struktura-a-pracoviska/utvary-riadene-prorektorom-pre-rozvoj/centrum-informacnych-technologii) |

**SP 8.4.** Sú udržiavané záväzné partnerstvá, ktoré umožňujú účasť relevantných zainteresovaných strán na zabezpečovaní kvality, realizácii a rozvoji študijného programu.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Študijný program Ekonómia sa predkladá ako nový program, preto deklarovaná spolupráca s praxou vychádza z existujúcej spolupráce na katedrách, ktoré budú tento program zabezpečovať. Plánujeme túto spoluprácu využiť aj v rámci predkladaného nového programu. Spolupracujúce inštitúcie sa budú podieľať najmä na pozvaných prednáškach v rámci jednotlivých predmetov, zabezpečovaní stáží,  výskumných pobytov ako aj na spoločných výskumných aktivitách. V programovej rade má prax primerané zastúpenie. Pri príprave programu aktívne participoval Inštitút finančnej politiky pri MF SR, Inštitút správnych a bezpečnostných analýz MV SR, Implementačná jednotka na Úrade vlády SR, Prognostický ústav SAV, či zástupcovia viacerých súkromných firiem. Tieto inštitúcie majú svoje analytické jednotky a absolventi programu v týchto inštitúciách môžu nájsť svoje uplatnenie, čo je jedným z hlavných zámerov tohto programu. Tieto inštitúcie sú zároveň potenciálnymi zamestnávateľmi. Vzhľadom na to, že program je zameraný na výchovu vedeckého dorastu, kľúčovými spolupracujúcimi inštitúciami sú univerzity a výskumné inštitúty. Z viac ako 300 dlhodobých partnerov univerzity je dôležité vzhľadom na študijný program vyzdvihnúť veľmi aktívnu najmä dlhoročnú spoluprácu napr. s Wirtschaftsuniversität Wien, University of Coimbra, CERGE-EI či výskumnými inštitútmi WIFO a IWI. Pri zabezpečovaní kvality, realizácii a rozvoji študijného programu plánujeme udržať partnerstvá s Ekonomickým ústavom SAV a Prognostickým ústavom SAV ako externými školiacimi pracoviskami pre doktorandov po vzore doterajších zmlúv o spolupráci pri zabezpečovaní doktorandského štúdia.  | *Stanoviská vybraných zainteresovaných strán sú prílohou Opisu študijného programu.* |

**SP 8.5.** Vysoká škola má zabezpečené dostatočné personálne, priestorové, materiálne, technické a informačné zdroje študijného programu osobitne pre každé sídlo, v ktorom sa má uskutočňovať študijný program alebo jeho časť, primerane k cieľom a výstupom vzdelávania príslušnej časti študijného programu.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Všetky študijné programy NHF EU v Bratislave sú zabezpečované v sídle univerzity na Dolnozemskej ceste 1 v Bratislave.  | [*www.euba.sk*](http://www.euba.sk) |

**SP 8.6.** Vysoká škola efektívne reaguje na rozmanitosť potrieb a záujmov študentov študijného programu. Poskytuje študentom študijného programu podporu na úspešné napredovanie v štúdiu a kariérne poradenstvo.

|  |  |
| --- | --- |
| *Samohodnotenie plnenia*  | *Odkazy na dôkazy* |
| **Poradenstvo v oblasti štúdia:**Prodekan pre vedu a doktorandské štúdium poskytuje konzultácie študentom 3. stupňa štúdia, týkajúce sa organizácie doktorandského štúdia a študijných a vedeckovýskumných povinností s tým spojených. Konzultácie týkajúce sa zahraničných mobilít, resp. uznávania predmetov absolvovaných v zahraničí zabezpečuje prodekan pre zahraničné vzťahy.  Problematika sociálnych štipendií, motivačných štipendií a prideľovania ubytovania študentom v študentských domovoch je v gescii prodekana pre rozvoj fakulty  a sociálne veci študentov. Rovnako poskytuje konzultácie pre študentov so špecifickými potrebami. Otázky a procesy spojené so zápismi a s administráciou štúdia rieši referentka pre vedu a doktorandské štúdium. **Kariérne poradenstvo:**Na EU v Bratislave pôsobí Kariérne centrum (ďalej len „KC“) ako sprostredkovateľské a poradenské centrum v oblasti uplatňovania absolventov EU v Bratislave v praxi. Je komplexným pracoviskom zohľadňujúcim potreby študentov, absolventov a klientov univerzity. Jeho poslaním je pomôcť študentom v príprave ich vstupu na trh práce už počas štúdia a podporovať ich vzťah s univerzitou. Vytvára pre svojich študentov spojenie medzi akademickou pôdou a zamestnávateľmi, čím zjednocuje a uľahčuje ich komunikáciu. Sprostredkúva ponuky práce, brigád, stáží, súťaží, programov až po pobyty a štúdium v zahraničí.Jedným z hlavných cieľov KC je budovať partnerské vzťahy so spoločnosťami, ktoré majú záujem o jeho služby a spoluprácu. Je kontaktným miestom, kam sa firmy môžu obracať so svojimi ponukami a požiadavkami. Ponúka komplexné služby pre spoločnosti v hľadaní potencionálnych zamestnancov. V rámci jeho služieb dokáže vybrať z registrovaných kandidátov tých, ktorí vyhovujú základným kritériám firiem. Dáva tiež možnosť oslovenia študentov, ktorí absolvovali študijné pobyty v zahraničí a sú jazykovo veľmi dobre zdatní. KC dvakrát ročne organizuje veľtrh práce a kariérneho poradenstva Deň absolventov v letnom semestri a dvojdňový veľtrh Kariérna cesta v zimnom semestri. Je to vhodná príležitosť pre zúčastnené firmy vybrať si absolventov a študentov ekonomického zamerania na rôzne pracovné pozície. Veľtrhy sú miestom s výnimočnou koncentráciou kvalitných kontaktov na báze osobného stretnutia a reálnej prezentácie - v krátkom čase a pod jednou strechou.  | [*https://kariera.euba.sk/*](https://kariera.euba.sk/) |

**SP 8.7.** Študenti študijného programu majú zabezpečené primerané sociálne zabezpečenie, športové, kultúrne, duchovné a spoločenské vyžitie počas štúdia.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Fakulta okrem poskytovania vysokoškolského vzdelania ponúka študentom množstvo mimoškolských aktivít v mnohých oblastiach. Z pohľadu zvyšovania kvalifikácie a zručností študentov je kladený dôraz na podporu talentovaných a aktívnych študentov, predovšetkým prostredníctvom organizácie rôznych odborných podujatí a workshopov ako napríklad: vysokoškolský klub Data Science Comunity, Klub investorov, príprava na medzinárodnú súťaž ROTMAN a iné. Na podporu zdravého životného štýlu a podporu športovania pravidelne organizujeme spoločnú turistiku, beh študentov a študenti majú taktiež k dispozícii aj početné univerzitné športové zariadenia. Na univerzite pôsobí aj folklórny súbor Ekonóm, kde sa môžu študenti realizovať. Fakulta si taktiež uvedomuje svoju spoločenskú zodpovednosť vo vzťahu výchovy mladých ľudí k zodpovednosti k životnému prostrediu a aplikovaniu ekologických riešení. V tejto oblasti sme zakázali odovzdávanie seminárnych prác v papierovej podobe, podpore separovania odpadu a tiež podporujeme rôzne ekologické iniciatívy cielené na uvedomelé správanie vo vzťahu k životnému prostrediu. Na organizácii rôznych mimoškolských a spoločenských podujatí sa podieľa aj Študentský parlament NHF. Medzi takéto podujatia môžeme tiež zaradiť organizovanie beánií, lámavíc a ďalších aktivít určených na kultúrne a spoločenské vyžitie. |  [*VŠ športový klub Ekonóm*](https://euba.sk/student/informacie-pre-studentov/sport#sportovy-klub-ekonom)[*Študentský parlament*](https://euba.sk/student/studentske-organizacie/studentsky-parlament-eu-v-bratislave)[*AIESEC*](https://euba.sk/student/studentske-organizacie/aiesec)[*Buddy system*](https://euba.sk/medzinarodne-vztahy/prichadzajuci-studenti/esn-buddy-system)[*OIKOS Bratislava*](https://euba.sk/student/studentske-organizacie/oikos-bratislava)[*Telovýchovné aktivity*](https://euba.sk/student/informacie-pre-studentov/sport#informacie-o-telovychovnych-aktivitach)[*FS Ekonóm*](https://www.fsekonom.sk/) |

**SP 8.8.** Študenti študijného programu majú zabezpečený prístup a podporu v účasti na domácich a zahraničných mobilitách a stážach.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Študenti NHF EU v Bratislave majú možnosť zúčastniť sa rôznorodých krátkodobých, ale aj dlhodobých zahraničných študijných programov. Univerzita má dlhodobú spoluprácu s takmer 300 partnerskými univerzitami po celom svete. Medzi najpopulárnejšie formy mobilitných programov patria programy: Erasmus+ štúdium v krajinách EÚ, Erasmus+ stáž, Erasmus+ štúdium v krajinách mimo EÚ, Central Europe Connect (CEC), CEEPUS, Národný štipendijný program.Univerzita a fakulta organizuje pre študentov informačné semináre, webináre a rôzne spoločenské podujatia na prezentáciu jednotlivých krajín, či univerzít, v rámci ktorých študenti majú príležitosť získať potrebné informácie ako aj praktické skúsenosti od účastníkov zahraničných študijných pobytov. Okrem toho fakulta ponúka možnosť absolvovať časť štúdia aj na niektorej z  partnerských univerzít v rámci dvojitých a spoločných diplomov. Všetky potrebné informácie o aktuálnych výzvach a podmienkach účasti sú zverejnené na webovom sídle univerzity aj fakulty. Oddelenie medzinárodnej mobility EU v Bratislave komplexne zabezpečuje agendu medzinárodnej mobility študentov po administratívnej, finančnej a procesnej stránke. Konzultácie v oblasti mobilít poskytuje aj fakulta, konkrétne oddelenie medzinárodných vzťahov na čele s prodekanom pre zahraničné vzťahy a styk s verejnosťou. | [https://nhf.euba.sk/www\_write/files/documents/ medzinarodne-vztahy/zasady-uznavania-studia-studentov-nhf-eu-v-zahranici.pdf](https://nhf.euba.sk/www_write/files/documents/%20medzinarodne-vztahy/zasady-uznavania-studia-studentov-nhf-eu-v-zahranici.pdf)<https://nhf.euba.sk/medzinarodne-vztahy/dalsie-moznosti-studia-v-zahranici><https://euba.sk/medzinarodne-vztahy><https://nhf.euba.sk/medzinarodne-vztahy/idem-na-erasmus-studijny-pobyt><https://nhf.euba.sk/studium/dvojite-a-spolocne-diplomy>[*https://nhf.euba.sk/www\_write/files/documents/medzinarodne-vztahy/zasady-uznavania-studia-studentov-nhf-eu-v-zahranici.pdf*](https://nhf.euba.sk/www_write/files/documents/medzinarodne-vztahy/zasady-uznavania-studia-studentov-nhf-eu-v-zahranici.pdf)[*https://nhf.euba.sk/www\_write/files/medzinarodne-vztahy/Kriteria\_erasmus.pdf*](https://nhf.euba.sk/www_write/files/medzinarodne-vztahy/Kriteria_erasmus.pdf) |

**SP 8.9.** Vysoká škola poskytuje individualizovanú podporu a vytvára vhodné podmienky pre študentov študijného programu so špecifickými potrebami.

|  |  |
| --- | --- |
| *Samohodnotenie plnenia*  | *Odkazy na dôkazy* |
| EU v Bratislave venuje osobitú pozornosť študentom so špecifickými potrebami, s dôrazom na rešpektovanie ľudskej dôstojnosti a individuality človeka. Po zápise do prvého, alebo vyššieho ročníka má študent právo na začiatku akademického roka, alebo v jeho priebehu (najneskôr pred začatím skúškového obdobia) požiadať o štatút študenta so špecifickými potrebami. Prvým krokom je nadviazanie osobného kontaktu s fakultným koordinátorom, ktorý usmerní študenta vo veci podania žiadosti o posúdenie špecifických potrieb a priznania primeraných úprav a podporných služieb.Súbor podporných služieb a primeraných úprav sa priznávajú podľa závažnosti zdravotného znevýhodnenia, pričom každý prípad sa posudzuje individuálne.Kompenzácia zdravotného znevýhodnenia nezasahuje do akademických štandardov, čo znamená, že primerané úpravy a podporné služby neupravujú rozsah a náročnosť študijnej záťaže pre študenta so špecifickými potrebami.EU v Bratislave neustále pracuje na rozširovaní podporných služieb a na zlepšovaní prístupnosti budov. | [*Študenti so špecifickými potrebami*](https://euba.sk/student/studenti-so-specifickymi-potrebami)[*Interná smernica č. 5/2020*](https://euba.sk/www_write/files/SK/docs/vnutorne-predpisy/2020/is_5_2020__po_kr_final_specificke_potreby.pdf) |

**SP 8.10.** V profesijne orientovaných študijných programoch má študijný program zmluvných partnerov v podobe organizácií, ktoré zabezpečujú odbornú prax a praktickú výučbu študentov. Tieto organizácie majú zabezpečené dostatočné priestorové, materiálne, technologické a personálne podmienky tak, aby bolo možné dosiahnuť plánované výstupy vzdelávania.

|  |  |
| --- | --- |
| *Samohodnotenie plnenia*  | *Odkazy na dôkazy* |
| *X* |  |

1. **Samohodnotenie štandardu 9 – Zhromažďovanie a spracovanie informácií o študijnom programe**

**SP 9.1.** Vysoká škola zbiera, analyzuje a využíva relevantné informácie na efektívne manažovanie študijného programu a ďalších aktivít.

|  |  |
| --- | --- |
| *Samohodnotenie plnenia*  | *Odkazy na dôkazy* |
| NHF EU v Bratislave zbiera informácie o uchádzačoch o štúdium, o existujúcich študentoch ako aj o absolventoch študijného programu. Tieto informácie sú v prevažnej miere sústredené v informačnom systéme EU v Bratislave a umožňujú uskutočnenie rôznych analýz. Získané informácie sa využívajú na manažovanie študijného programu napríklad v týchto oblastiach:* Identifikácia slabých a silných stránok študijného programu,
* zhodnotenie kvality poskytovaného vzdelávania na predmetoch študijného programu zo strany vyučujúcich zabezpečujúcich daný študijný program
* Identifikácia základných charakteristík záujemcov o študijný program a návrh cielených marketingových aktivít na propagáciu študijného programu
* Prehodnotenie študijného plánu študijného programu s ohľadom na spätnú väzbu zo strany študentov na ponúkané predmety a vyučujúcich, ktorí ich zabezpečujú
* Identifikácia nových trendov vo výučbe a oblastí, ktoré je potrebné vo vzťahu k príprave absolventov na trh práce reflektovať vo výučbe
* Zhodnotenie uplatniteľnosti absolventov a podpora tých študijných programov a rozvíjania kľúčových kompetencií a zručností, ktoré majú perspektívu do budúcnosti.
 | [*https://euba.sk/www\_write/files/SK/docs/interne-smernice/2011/interna\_smernica\_2.pdf*](https://euba.sk/www_write/files/SK/docs/interne-smernice/2011/interna_smernica_2.pdf) |

**SP 9.2.** Efektívny zber a analýza informácií o študijnom programe a ďalších aktivitách vstupuje do hodnotenia študijného programu a do návrhu jeho úprav.

|  |  |
| --- | --- |
| *Samohodnotenie plnenia*  | *Odkazy na dôkazy* |
| V súvislosti s procesom medzinárodnej akreditácie, do ktorého je EU v Bratislave zapojená, sa posudzuje a vyhodnocuje kvalita študijného programu na ročnej resp. dvojročnej báze. Každý študijný program má schválenú programovú radu, zloženú z vyučujúcich, študentov a absolventov. Cieľom programovej rady je zhodnotiť kvalitu študijného programu a v prípade potreby navrhovať postupy na jeho zlepšenie. Programová rada schvaľuje vzdelávacie ciele a vzdelávacie výstupy, vyhodnocuje výsledky merania a prijíma opatrenia na zlepšenie kvality študijného programu. Meranie kvality študijného programu sa uskutočňuje na vybraných predmetoch študijného programu. Na konci každého semestra vyučujúci daného predmetu vyhodnotí znalosti, zručnosti a kompetencie študentov. Hlavným cieľom pravidelných meraní je zistiť, či po absolvovaní predmetu sa dosiahli stanovené vzdelávacie ciele. Merania kvality sa zameriavajú najmä na tieto oblasti: rozvíjanie vedomostí a znalostí v príslušnom odbore, komunikačné schopnosti, tímovú prácu a možnosti aplikácie získaných znalostí v praxi.  | [*Interná smernica k AOL*](https://euba.sk/www_write/files/SK/docs/interne-smernice/2015/4-2015-metodika-systemu-zabezpecenia-vzdelavania.pdf) |

**SP 9.3.** Pri študijnom programe sa sledujú a vyhodnocujú kľúčové indikátory vzdelávania a učenia sa, charakteristiky záujemcov a študentov, postup (napredovanie) študentov v štúdiu, ich úspešnosť a zanechávanie štúdia, spokojnosť študentov, uplatnenie absolventov, názory absolventov a zamestnávateľov, informácie o zdrojoch a podpore študentov.

|  |  |
| --- | --- |
| *Samohodnotenie plnenia*  | *Odkazy na dôkazy* |
| V študijnom programe sa pravidelne sledujú a vyhodnocujú rôzne charakteristiky záujemcov a študentov študijného programu.V prípade uchádzačov o štúdium ide o údaje ohľadom typu ukončeného druhostupňového vzdelávania, ohľadom pracovných skúseností, región, z ktorého pochádzajú, cudzie jazyky, ktoré ovládajú. U študentov jednotlivých ročníkov sa vyhodnocujú ich študijné výsledky (priemer známok), miera úspešnosti v štúdiu, podiel študentov, ktorí zanechali štúdium, podiel študentov, ktorí opakujú ročník, výsledky štátnej skúšky a pod. Zber informácií týkajúci sa záujmu o konkrétny študijný program sa uskutočňuje formou elektronickej prihlášky na štúdium, prostredníctvom ktorej je možné identifikovať konkrétne charakteristiky uchádzačov o štúdium na NHF EU v Bratislave. Informácie slúžia ako základná databáza údajov pre potreby cielenej marketingovej kampane na sociálnych sieťach, dňa otvorených dverí ale ja pre aktivity slúžiace s účasťou na veľtrhoch a organizovaných podujatiach propagujúcich NHF EU v Bratislave v konkrétnom regióne Slovenska. V priebehu štúdia pre potreby monitorovania a zberu informácii sú využívané konkrétne údaje a prehľadné štatistiky z akademického systému AIS2. Efektívnosť získania informácií je podporená vytvorením pozície koordinátora AIS2 na každej katedre samostatne, čo umožňuje identifikovať, riešiť a zverejňovať informácie cielene pre študentov študijného programu, ktorý je v gescii príslušnej katedry.  |  |

**SP 9.4.** Na zber a spracovanie informácií o študijnom programe sa využívajú vhodné nástroje a metódy. Do získavania, analýzy, ako aj následných informácií o opatreniach sú zapojení študenti, učitelia, zamestnávatelia a ďalšie zainteresované strany študijného programu.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Zber a spracovanie informácií o študijných programoch prebieha prostredníctvom viacerých nástrojov a platforiem. Hodnotenie realizuje gestorské pracovisko v spolupráci s garantom a spolugarantmi študijného programu a s prizvanými externými odborníkmi z praxe. Ide predovšetkým o: * prieskum názorov študentov na predmet/učiteľa;
* prieskum názorov študentov/absolventov/učiteľov/zástupcov praxe na študijný program;
* prieskum názorov učiteľov na skupiny študentov.

Opatrenia na zistené skutočnosti sú predmetom rokovaní na úrovni vedenia fakulty, kolégia dekanky, ako aj na spoločných stretnutiach vedenia fakulty so študentmi. Prijaté opatrenia sa na pravidelnej báze monitorujú a vyhodnocujú, či došlo k ich náprave. Podrobný postup upravuje Interná smernica číslo 2/2011.  | [*Monitorovanie a hodnotenie kvality*](https://euba.sk/www_write/files/SK/docs/interne-smernice/2011/interna_smernica_2.pdf) |

1. **Samohodnotenie štandardu 10 – Zverejňovanie informácií o študijnom programe**

**SP 10.1.** Vysoká škola má zverejnené, ľahko prístupné a prehľadne štruktúrované informácie o študijnom programe, najmä o jeho vzdelávacích cieľoch a výstupoch, požiadavkách na uchádzačov o štúdium, spôsobe ich výberu a odporúčaných osobnostných predpokladoch, úrovni národného kvalifikačného rámca, študijnom odbore, udeľovanom akademickom titule, pravidlách vyučovania a učenia sa, podmienkach absolvovania programu, postupoch a kritériách hodnotenia, zdrojoch programu, o miere úspešnosti, možnostiach učenia sa študentov, ako aj informácie o povolaniach, ktoré môže úspešný absolvent študijného programu vykonávať, a o uplatnení absolventov študijného programu.

|  |  |
| --- | --- |
| *Samohodnotenie plnenia*  | *Odkazy na dôkazy* |
| NHF EU v Bratislave má na svojom webovom sídle nhf.euba.sk zverejnené podrobné informácie o študijných programoch, ktoré v jednotlivých stupňoch štúdia zabezpečuje. Pre záujemcov o štúdium v 1., 2. a 3. stupni štúdia pripravila fakulta aj stručné informačné brožúrky, ktoré sú dostupné na webovom sídle fakulty, a obsahujú základné informácie o danom študijnom programe, o predmetoch, ktoré študenti v jednotlivých semestroch absolvujú (študijný plán) ako aj informácie o povolaniach, ktoré môžu úspešní absolventi vykonávať. Podrobné informácie o prijímacom konaní sú tiež prístupné a prehľadne štruktúrované: dôležité termíny, obsah prijímacích skúšok, počet študentov, ktorý plánuje fakulta prijať na daný študijný program a ďalšie užitočné informácie pre uchádzačov, ktoré boli zostavené na základe často kladených otázok zo strany záujemcov o štúdium. Existujúci študenti majú prostredníctvom AIS prístup k študijnému plánu a informačným listom jednotlivých predmetov, ktoré obsahujú okrem iného aj vzdelávacie výstupy, osnovu a podmienky absolvovania predmetu.Fakulta priebežne zverejňuje na webovom sídle informácie ohľadom uplatnenia absolventov. Základné informácie o študijných programoch zabezpečovaných v slovenskom jazyku sú prístupné aj v anglickom jazyku.  | [*https://nhf.euba.sk/uchadzaci-o-studium/bakalarske-studium*](https://nhf.euba.sk/uchadzaci-o-studium/bakalarske-studium)[*https://nhf.euba.sk/uchadzaci-o-studium/inzinierske-studium*](https://nhf.euba.sk/uchadzaci-o-studium/inzinierske-studium)[*https://nhf.euba.sk/uchadzaci-o-studium/informacie-o-prijimacom-konani*](https://nhf.euba.sk/uchadzaci-o-studium/informacie-o-prijimacom-konani)[*https://nhf.euba.sk/uchadzaci-o-studium/studijne-programy*](https://nhf.euba.sk/uchadzaci-o-studium/studijne-programy)[*https://nhf.euba.sk/studium/doktorandske-studium/informacie-pre-zaujemcov*](https://nhf.euba.sk/studium/doktorandske-studium/informacie-pre-zaujemcov)[*https://nhf.euba.sk/studium/doktorandske-studium/informacie-pre-doktorandov*](https://nhf.euba.sk/studium/doktorandske-studium/informacie-pre-doktorandov)[*https://nhf.euba.sk/uchadzaci-o-studium/casto-kladene-otazky*](https://nhf.euba.sk/uchadzaci-o-studium/casto-kladene-otazky)[*https://nhf.euba.sk/en/applicants-for-study/study-programs*](https://nhf.euba.sk/en/applicants-for-study/study-programs) |

**SP 10.2.** Tieto informácie sú ľahko prístupné študentom, ich podporovateľom, potenciálnym študentom, absolventom, ďalším zainteresovaným stranám a širokej verejnosti vo všetkých jazykoch, v ktorých sa uskutočňuje študijný program. Spôsob sprístupnenia informácií zohľadňuje aj potreby uchádzačov a študentov so špecifickými potrebami.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Informácie o študijných programoch zabezpečovaných v anglickom jazyku sú zverejnené v anglickej verzii webového sídla fakulty. Záujemcovia o štúdium v anglickom jazyku majú prístup k informáciám o ponúkaných študijných programoch, o dĺžke štúdia, o udeľovanom titule, o možnostiach uplatnenia (povolania, ktoré môžu po úspešnom absolvovaní študijného programu vykonávať), o predmetoch, ktoré v jednotlivých semestroch absolvujú (študijný plán) a tiež podmienky prijímania na tieto študijné programy.V AIS sú dostupné študijné plány a informačné listy predmetov tak v slovenskom ako aj v anglickom jazyku. Zahraniční študenti, resp. slovenskí študenti, ktorí majú záujem študovať študijný program v anglickom jazyku sa môžu obrátiť aj na pracovníkov oddelenia medzinárodných vzťahov NHF EU v Bratislave, ktorí ich usmernia. Študentom, resp. uchádzačom so špecifickými potrebami sa individuálne venuje univerzitný, resp. fakultný koordinátor pre študentov so špecifickými potrebami.  | [*https://nhf.euba.sk/en/applicants-for-study/study-programs*](https://nhf.euba.sk/en/applicants-for-study/study-programs)[*https://nhf.euba.sk/en/applicants-for-study/study-programs*](https://nhf.euba.sk/en/applicants-for-study/study-programs)[*https://admission.euba.sk/programmes/bachelor-in-finance-banking-and-investment*](https://admission.euba.sk/programmes/bachelor-in-finance-banking-and-investment)[*https://nhf.euba.sk/en/international/international-relations-department*](https://nhf.euba.sk/en/international/international-relations-department) |

1. **Samohodnotenie štandardu 11 – Priebežné monitorovanie, periodické hodnotenie a periodické schvaľovanie študijného programu**

**SP 11.1.** Vysoká škola priebežne monitoruje, pravidelne vyhodnocuje a upravuje študijný program s cieľom zabezpečiť, aby bol v súlade so štandardmi pre študijný program a aby dosahované ciele a výstupy vzdelávania boli v súlade s potrebami študentov, zamestnávateľov a ďalších zainteresovaných strán, aby zodpovedali aktuálnym poznatkom a aktuálnemu stavu ich aplikácií, aktuálnym technologickým možnostiam a aby úroveň absolventov, najmä prostredníctvom dosahovaných výstupov vzdelávania bola v súlade s požadovanou úrovňou kvalifikačného rámca.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Programová rada študijného programu priebežne monitoruje a vyhodnocuje súlad študijného programu so štandardmi pre študijný program. Intenzívne pracuje s výsledkami spätnej väzby získanej od študentov a absolventov. Prerokúva ich na svojom zasadnutí a prijme adekvátne opatrenia na úpravu študijného programu. Navrhované opatrenia konzultuje aj s ďalšími relevantnými zainteresovanými stranami, ktoré nie sú členmi programovej rady. Všetky tieto aktivity sú písomne zdokumentované. K navrhovaným opatreniam sa študenti môžu vyjadriť prostredníctvom zástupcu študentov v programovej rade študijného programu.  | *[Pravidlá pre vnútorný systém](https://euba.sk/www_write/files/SK/docs/vnutorne-predpisy/2021/2021_pravidla_pre_vnutorny_system_-_euba.pdf)*[*Monitorovanie a hodnotenie kvality*](https://euba.sk/www_write/files/SK/docs/interne-smernice/2011/interna_smernica_2.pdf)<https://nhf.euba.sk/studium/hodnotenie-kvality> |

**SP 11.2.** Súčasťou monitorovania a hodnotenia študijného programu je získavanie relevantnej spätnej väzby od zainteresovaných strán programu, ktoré sa zúčastňujú aj na príprave metodiky jej vyhodnotenia. Študenti majú možnosť aspoň raz ročne prostredníctvom anonymného dotazníka vyjadriť sa o kvalite výučby a o učiteľoch študijného programu.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Spätná väzba sa získava od študentov a od absolventov.Študenti majú možnosť v každom semestri prostredníctvom anonymného dotazníka sa vyjadriť o kvalite výučby. Hodnotia jednak vyučované predmety a na druhej strane učiteľov jednotlivých predmetov. Tieto informácie predstavujú pre programovú radu študijného programu významný zdroj – spätnú väzbu zo strany študentov na kvalitu a význam predmetov zaradených do študijného plánu študijného programu. Ďalšou dôležitou súčasťou hodnotenia študijného programu je uplatnenie absolventov. V tejto súvislosti sa získavajú informácie najmä týmito spôsobmi: a) prieskum názorov absolventov (anketa) realizovaný šesť mesiacov po skončení štúdia, b) pravidelný prieskum u potenciálnych zamestnávateľov, c) informácie z vonkajších zdrojov (analýzy Profesia.sk, Trexima a pod.) |  |

**SP 11.3.** Výsledky vyhodnotenia spätnej väzby podľa odseku 2 sa premietajú do prijímania opatrení na zlepšenie; pri ich navrhovaní majú zaručenú účasť aj študenti.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Programová rada vyhodnocuje výsledky spätnej väzby týkajúcej sa kvality študijného programu v spolupráci s učiteľmi zabezpečujúcimi predmety študijného programu. Členom programovej rady je aspoň jeden zástupca študentov študijného programu, ktorý sa podieľa na procese vyhodnocovania výsledkov a navrhovaní opatrení na odstránenie nedostatkov, resp. na ďalšie zvyšovanie kvality poskytovaného vzdelávania. | Pravidlá  |

**SP 11.4.** Výsledky vyhodnotenia spätnej väzby a prijaté opatrenia a akékoľvek plánované alebo následné činnosti vyplývajúce z hodnotenia študijného programu sú komunikované so zainteresovanými stranami a sú zverejnené.

|  |  |
| --- | --- |
| *Samohodnotenie plnenia*  | *Odkazy na dôkazy* |
| Programová rada študijného programu, ktorej členmi sú aj zástupcovia študentov a absolventov/zamestnávateľov, prerokúva výsledky spätnej väzby hodnotenia študijného programu a prijme adekvátne opatrenia na úpravu študijného programu. Na NHF EU v Bratislave sa osvedčilo prezentovanie záverov z vyhodnocovania informácií získaných z anonymných ankiet zástupcom študentského parlamentu. Ďalej, opatrenia sa zverejňujú aj na webovom sídle fakulty.  |  |

**SP 11.5.** Študijný program je periodicky schvaľovaný v súlade s formalizovanými procesmi vnútorného systému v perióde zodpovedajúcej jeho štandardnej dĺžke štúdia.

|  |  |
| --- | --- |
| *Samohodnotenie plnenia*  | *Odkazy na dôkazy* |
| V zmysle Pravidiel vnútorného systému Rada kvality schvaľuje raz za 2 roky správu o vnútornom systéme, súčasťou ktorej sú aj vnútorne akreditované študijné programy.EU v Bratislave je zapojená aj do procesu medzinárodnej akreditácie, ktorú udeľuje medzinárodná asociácia AACSB International. V tejto súvislosti sa na NHF EU v Bratislave realizuje systém zabezpečenia vzdelávania (Assurance of Learning, ďalej len „AoL“). AoL je systematické zbieranie, vyhodnocovanie a využívanie informácií o dosahovaní vzdelávacích cieľov jednotlivých študijných programov, zamerané na kontinuálne zlepšovanie úrovne dosahovania týchto cieľov študentmi príslušného študijného programu. Na realizácii AoL sa zúčastňujú všetci učitelia, ktorí zabezpečujú výučbu v rámci príslušného študijného programu.  | *[Pravidlá pre vnútorný systém](https://euba.sk/www_write/files/SK/docs/vnutorne-predpisy/2021/2021_pravidla_pre_vnutorny_system_-_euba.pdf)*[*Interná smernica k AOL*](https://euba.sk/www_write/files/SK/docs/interne-smernice/2015/4-2015-metodika-systemu-zabezpecenia-vzdelavania.pdf) |

1. *Vysoká škola v časti* ***Samohodnotenie plnenia*** *stručne popíše politiky a postupy plnenia príslušného štandardu alebo sa odkáže na konkrétne ustanovenia existujúceho interného predpisu, postupu, záznamu/-ov, informačného systému, zmluvy a pod., ktoré pri jeho plnení realizovala. Stručne zhodnotí výsledok a mieru plnenia štandardu a zámery na zabezpečenie súladu v príslušnej oblasti pri uskutočňovaní študijného programu.* [↑](#footnote-ref-2)
2. *Vysoká škola v časti* ***Odkazy na dôkazy*** *uvedie zoznam dôkazov (súvisiace interné predpisy, interné záznamy, časti opisu študijného programu, informačné listy, vedecko/umelecko-pedagogické charakteristiky, miesto v informačnom systéme, miesto na webovej stránke, záznam študenta a podobne), ktorými môže preukázať plnenie štandardu vrátane elektronického odkazu na dôkaz. Ak dôkaz nie je možné sprístupniť pracovnej skupine vzdialene, predloží ho počas posudzovania na mieste.*  [↑](#footnote-ref-3)